Atlikti šių valstybės ir savivaldybių funkcijų peržiūrą, įvertinant jų skirstymo į valstybines ir savivaldybių funkcijas tikslingumą ir įvertinant savivaldybių funkcijų skirstymo į valstybines (valstybės perduotas savivaldybėms) ir savarankiškąsias tikslingumą, taip pat nustatyti tokio skirstymo esminius kriterijus: savivaldybių valstybinės (valstybės perduotos savivaldybėms) funkcijos – antrinės sveikatos priežiūros organizavimas ir greitosios medicinos pagalbos organizavimas; peržiūros rezultatus pateikti Vyriausybei.

2021-04-22 Sveikatos apsaugos ministerija (SAM) informavo, kad Vidaus reikalų ministerija, bendradarbiaudama su Valstybine ligonių kasa prie Sveikatos apsaugos ministerijos, 2019 m. vasario mėn. atliko GMP brigadų esamos situacijos poreikio analizę ir jų optimalaus išdėstymo aptarnaujamoje teritorijoje modeliavimą. Minėta analizė parodė, kad vienas iš būdų gerinti GMP paslaugų prieinamumą ir užtikrinti šių paslaugų kokybę yra GMP paslaugų teikėjų centralizavimas ir GMP brigadų budėjimo vietų tinkamas išdėstymas.2022-05-19 priimtas Sveikatos sistemos įstatymo Nr. I-552 2 straipsnio pakeitimo ir Įstatymo papildymo 19-1 straipsniu įstatymas Nr. XIV-1113, kuriuo numatyta centralizuoti greitosios medicininės pagalbos (GMP) veiklą, t. y. įgyvendinta Vyriausybės programos priemonių plane numatyta 4.2.10 priemonė  „Parengti ir priimti teisės aktų paketą (Greitosios medicinos pagalbos įstatymas ir susiję teisės aktai) – aiškiai reglamentuoti greitosios medicinos pagalbos paslaugų teikimo organizavimą, valdymą ir atsakomybę, siekiant užtikrinti, kad greitoji medicinos pagalba žmogų pasiektų laiku“. Atsižvelgiant į tai, įgyvendinta dalis ataskaitoje numatytos priemonės dėl GMP funkcijų peržiūros.Įgyvendinant Vyriausybės programos nuostatų įgyvendinimo plano 4.2.7 veiksmą  „Priimti Vyriausybės sprendimą dėl kompetencijų centrų ir regioninio bendradarbiavimo modeliu pagrįsto ASPĮ tinklo sukūrimo ir reglamentavimo (esamų teisės aktų pakeitimo), atsižvelgiant į demografinių pokyčių nulemtų paslaugų poreikio vertinimą ir viešųjų konsultacijų su socialiniais partneriais rezultatus“, Seimui 2022-01-21 pateikti Sveikatos priežiūros įstaigų įstatymo Nr. I-1367 2, 10, 11, 15-1, 39 straipsnių pakeitimo, Įstatymo papildymo 46-1 straipsniu įstatymo ir Sveikatos sistemos įstatymo Nr. I-552 2 straipsnio pakeitimo ir Įstatymo papldymo 12-1 straipsniu įstatymo projektai (Nr. 1302 ir Nr. 1303). Numatomais pakeitimais pertvarkomas asmens sveikatos priežiūros įstaigų (ASPĮ) tinklas (numatoma tinklo reforma): specializuotos sveikatos priežiūros paslaugos bus organizuojamos regioniniu lygiu (antrinio lygio paslaugos Vilniaus, Kauno, Klaipėdos, Šiaulių, Panevėžio regionuose); bu sukurti 3 kompetencijų centrai (Vilniuje, Kaune,Klaipėdoje) tretinio lygio asmens sveikatos priežiūrai organizuoti; numatyta įkurti 5 administracinius regionus (apskričių centrus). Aiškinamajame rašte dėl minėtų įstatymų projektų nurodyta informacija apie atliktą šių funkcijų analizę ir pateikti jos rezultatai dėl kompetencijų centrų ir regioninio bendradarbiavimo modeliu pagrįsto asmens sveikatos priežiūros įstaigų tinklo sukūrimo ir reglamentavimo. Atsižvelgiant į tai, priemonės stebėsena baigta.


Bus peržiūrėtos ir keičiamos projektų administravimo taisyklės atsižvelgiant į pateiktas rekomendacijas.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kurių 97 p. nustatyta, kad, norint patikslinti neįgyvendintų veiklų planą, projekto vykdytojas konkursą administruojančiai įstaigai pateikia pagrįstą prašymą patikslinti veiklų planą, kartu pateikdamas ir lyginamąjį veiklų planą. Apie leidimą patikslinti veiklų planą konkursą administruojanti įstaiga informuoja projekto vykdytoją. Peržiūrėjus Projektų administravimo taisyklių pakeitimus nustatytas poreikis tvirtinti naują redakciją. 2023-08-30 įsakymu Nr. A1-581 patvirtintos naujos redakcijos Projektų administravimo taisyklės, kuriose reglamentuoti konkursų nuostatai, paraiškų teikimo, vertinimo, komisijos darbo organizavimo, projektų vykdymo, stebėsenos ir viešinimo reikalavimai. Taisyklėse įtvirtinta (104 p.), kad sprendimai dėl esminių veiklų tikslinimo, kurie gali turėti įtakos siekiant finansuoto projekto tikslo, turi būti patvirtinti komisijos.


Įvertinus esamą prokurorų specializacijos reglamentavimą, parengti atitinkamų teisės aktų pakeitimų projektus.

Įgyvendinus projektą LT06-1-GP-TF-001 „Modernios ir atviros prokuratūros kūrimas Lietuvos Respublikoje“ UAB Leaners ekspertai  atliko esamos prokurorų specializacijos sistemos vertinimą, atsižvelgiant į dabartinę kriminogeninę padėtį ir ateities tendencijas, sistemos nuoseklumą, pateikė išvadas ir rekomendacijas dėl prokurorų specializacijos sistemos.Ekspertai konstatavo, kad dabartinės patvirtintos Rekomendacijos dėl specializacijos numato galimybes jas pritaikyti visų lygių prokuratūrose ir jų padaliniuose, turinčiuose net nedidelį darbuotojų skaičių.Kadangi nusikalstamų veikų, padarytų elektroninėje erdvėje bendras skaičius santykinai nėra didelis (pvz. 2.5% 2019 m.), galima būtų centralizuoti tokių veikų tyrimus Apygardų lygmeniu priskiriant konkrečius prokurorus su viena specializacija arba pagal poreikį įsteigiant specialius skyrius .  Alternatyva taip pat galėtų būti  šios specializacijos centralizacija Generalinės prokuratūros lygmeniu ir sucentralizuoti visus tokio tipo tyrimus viename struktūriniame padalinyje, kuris turėtų vieną konkrečią specializaciją su specializuotais prokurorais.Atsižvelgiant į statistinę informaciją galima būtų konkrečiose apylinkėse pagal tokių užregistruotų veikų skaičių ir atitinkamai nustatytas IT procesų darbo laiko normas išskirti ir susiaurinti tam tikrų apylinkių prokuratūrų prokurorų specializacijas, pvz. paskirti vieną ar kelis prokurorus, kurie organizuotų tik nusikaltimų, padarytų elektroninėje erdvėje, ikiteisminius tyrimus. ; Buvo pasirinktas sprendimas palikti dabar galiojančią prokurorų specializacijos sistemą, paskiriant prokurorus specializuotis organizuoti nusikalstamų veikų elektroninėje erdvėje ikiteisminius tyrimus visų grandžių prokuratūrose ( apylinkių prokuratūrose, apygardų prokuratūrų specializuotuose skyriuose ir Generalinėje prokuratūroje). Šiuo metu šio srityje specializuojasi 56 prokurorai ir 4 vyriausieji prokurorai ( pavaduotojai).


Stiprinti profesinės kvalifikacijos tobulinimo programų kokybinį vertinimą. Peržiūrėti ir pakeisti sveikatos apsaugos ministro 2011-06-28 įsakymą Nr. V-645 ,,Dėl sveikatos specialistų tobulinimo programų derinimo taisyklių ir tobulinimo programų vertinimo komisijos nuostatų patvirtinimo“ įtvirtinant kokybinius reikalavimus profesinės kvalifikacijos tobulinimo programoms ir nuostatas, užtikrinančias kokybinių reikalavimų laikymąsi ir kolegialų profesinės kvalifikacijos tobulinimo programų derinimą ir vertinimą.

Nuo 2025-01-01 įsigaliojo Sveikatos priežiūros ir farmacijos specialistų profesinės kvalifikacijos tobulinimo programų ir vienkartinių profesinės kvalifikacijos tobulinimo renginių derinimo taisyklės ir Profesinės kvalifikacijos tobulinimo programų derinimo komisijos nuostatai (sveikatos apsaugos ministro 2011-06-28 įsakymas Nr. V-645, nauja redakcija 2024-12-12 įsakymas Nr. V-1325), kurie reglamentuoja profesinės kvalifikacijos tobulinimo programų vertinimo kriterijus, specialistų tobulinimo programų ir vienkartinių profesinės kvalifikacijos tobulinimo renginių derinimo su Sveikatos apsaugos ministerija tvarką, tobulinimo programų teikimo įgaliotajai institucijai (Higienos institutui), Profesinės kvalifikacijos tobulinimo programų sąvado sudarymo tvarką bei tobulinimo programų ir vienkartinių renginių priežiūros tvarką. Tobulinimo programų ir vienkartinių renginių derinimas ir jų paskelbimas administruojami Lietuvos sveikatos priežiūros specialistų kompetencijų platformos informacinėje sistemoje (Kompetencijų platforma). Valstybinei akreditavimo sveikatos priežiūros veiklai tarnybai pavesta suteikti švietimo teikėjams kodus prisijungti prie Kompetencijų platformos; teikti suinteresuotiems fiziniams ir juridiniams asmenims informaciją ir konsultacijas Kompetencijų platformos naudojimo klausimais.


Parengti sveikatos apsaugos ministro 2018-12-12 įsakymo Nr. V-1434 „Dėl Privalomojo sveikatos draudimo fondo biudžeto išlaidų kompensuojamiesiems vaistams stebėsenos kriterijų sąrašo patvirtinimo“ pakeitimą: papildyti kainodaros poveikio stebėsenos rodikliais, numatyti jų vertinimą, kuriuo remiantis bus priimami sprendimai dėl kainodaros.

Nuo 2025-01-01 įsigalios sveikatos apsaugos ministro 2018-12-12 įsakymo Nr. V-1434 „Dėl Kompensuojamųjų vaistų ir medicinos pagalbos priemonių prieinamumo ir išlaidų jiems stebėsenos kriterijų sąrašo patvirtinimo“ pakeitimai (sveikatos apsaugos ministro 2024-11-15 įsakymas Nr. V-1101), kuriais patvirtintas Kompensuojamųjų vaistų kainodaros poveikio jų prieinamumui ir išlaidoms stebėsenos rodiklių sąrašas, rodiklių pradinė ir siektinos reikšmės, kurios bus skelbiamos ministerijos interneto svetainėje (www.sam.lrv.lt) ne vėliau kaip iki metinio Privalomojo sveikatos draudimo fondo biudžeto vykdymo ataskaitų rinkinio patvirtinimo dienos.


Patikslinta ekonominės išlaidų klasifikacijos apibrėžtis ir pateikti aiškinimai, susiję su reprezentacinėmis ir viešinimo išlaidomis.


Ministro įsakymais patvirtinti Lėšų skyrimo užsienio lietuvių neformaliajam lituanistiniam tvarkos, Lėšų skyrimo užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektams tvarkos, Studentų verslumo skatinimo, Tarptautinių studentų sporto renginių finansavimo tvarkos, Pilietinių, mokslinių, kūrybinių ir sportinių studentų projektų finansavimo valstybės biudžeto lėšomis tvarkos aprašai bus papildyti netinkamomis finansuoti išlaidų kategorijomis, bus detalizuota, kokios išlaidos priskiriamos administravimo išlaidoms, taip pat įrašyta nuostata, kokio laikotarpio išlaidos yra tinkamos finansuoti.

Vyriausybės 2021-01-06 nutarimu Nr. 11 „Dėl Lietuvos Respublikos Vyriausybės 1993 m. liepos 21 d. nutarimo Nr. 540 „Dėl Valstybinio studijų fondo nuostatų patvirtinimo“ pakeitimo“ patikslintos Valstybinio studijų fondo funkcijos. Pagal Valstybinio studijų fondo nuostatų 7.11 papunktį Valstybinis studijų fondas administruoja lėšų studentų pilietiniams, moksliniams, verslumo, kūrybiniams ir sportiniams projektams skyrimą, panaudojimą ir atsiskaitymą už panaudotas lėšas švietimo, mokslo ir sporto ministro nustatyta tvarka.Švietimo, mokslo ir sporto ministras projektų išlaidų priskyrimui (tinkamoms, netinkamoms, organizacinėms) ir kontrolei užtikrinti įsakymais patikslino šiuos finansavimo aprašus: Lėšų skyrimo užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektams tvarkos aprašą (2019-11-14 Nr. V-1295), Studentų verslumo skatinimo renginių 2020 metų finansavimo tvarkos aprašą (2019-12-02 Nr. V-1417), Lėšų skyrimo užsienio lietuvių neformaliajam lituanistiniam švietimui ir sportui tvarkos aprašą (2020-01-14 Nr. V-36), Pilietinių, mokslinių, kūrybinių ir sportinių studentų projektų finansavimo valstybės biudžeto lėšomis tvarkos aprašą (2020-01-24 Nr. V-91), Studentų pilietinių, mokslinių, verslumo, kūrybinių ir sportinių projektų lėšų skyrimo, panaudojimo ir atsiskaitymo už panaudotas lėšas tvarkos aprašą (2021-01-26 Nr. V-125). Tarptautinių studentų sporto renginių finansavimo nuostatai, švietimo, mokslo ir sporto ministro 2021-11-03 įsakymu Nr. V-1986 „Dėl švietimo, mokslo ir sporto ministro 2011 m. kovo 1 d. įsakymo Nr. V-348 „Dėl tarptautinių studentų sporto renginių finansavimo nuostatų patvirtinimo“ pripažinimo netekusiu galios“, pripažinti netekę galios su visais pakeitimais ir papildymais.


Ministro įsakymais patvirtinti Lėšų skyrimo užsienio lietuvių neformaliajam lituanistiniam švietimui tvarkos, Studentų verslumo skatinimo, Tarptautinių studentų sporto renginių finansavimo tvarkos, Pilietinių, mokslinių, kūrybinių ir sportinių studentų projektų ir Lėšų skyrimo užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektams tvarkos aprašus papildysime reikalavimu, kad kiekvienais metais bus tikrinama ne mažiau kaip 10 proc. projektų, kaip laikomasi tvarkos aprašuose ir sutartyje pareiškėjui numatytų reikalavimų, atliekama skirtų valstybės biudžeto lėšų panaudojimo bei veiklos vykdymo kontrolė.

Vyriausybės 2021-01-06 nutarimu Nr. 11 „Dėl Lietuvos Respublikos Vyriausybės 1993 m. liepos 21 d. nutarimo Nr. 540 „Dėl Valstybinio studijų fondo nuostatų patvirtinimo“ pakeitimo“ patikslintos Valstybinio studijų fondo funkcijos. Pagal Valstybinio studijų fondo nuostatų 7.11 papunktį Valstybinis studijų fondas administruoja lėšų studentų pilietiniams, moksliniams, verslumo, kūrybiniams ir sportiniams projektams skyrimą, panaudojimą ir atsiskaitymą už panaudotas lėšas švietimo, mokslo ir sporto ministro nustatyta tvarka. Informacija apie projektus skelbiama fondo interneto svetainėje www.vsf.lrv.lt.Švietimo, mokslo ir sporto ministras projektų išlaidų kontrolei užtikrinti įsakymais patikslino šiuos finansavimo aprašus: 1) Lėšų skyrimo užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektams tvarkos aprašą (2019-11-14 Nr. V-1295) ir Lėšų skyrimo užsienio lietuvių neformaliajam lituanistiniam švietimui ir sportui tvarkos aprašą (2020-01-14 Nr. V-36), kuriuose įrašytas reikalavimas patikrinti ne mažiau kaip 10 proc. einamaisiais metais įgyvendinamų projektų; 2) Studentų verslumo skatinimo renginių 2020 metų finansavimo tvarkos aprašą (2019-12-02 Nr. V-1417) – studentų verslumo skatinimo renginių išlaidų patikrinimas numatytas 2020 m., į sudarytas sutartis įrašytas reikalavimas projektų vykdytojams pateikti išlaidas pagrindžiančių dokumentų kopijas (tokio pobūdžio renginių suorganizuojama 4–6 per metus, 3) Studentų pilietinių, mokslinių, verslumo, kūrybinių ir sportinių projektų lėšų skyrimo, panaudojimo ir atsiskaitymo už panaudotas lėšas tvarkos aprašą (2021-01-26 Nr. V-125), kurio 70 p. numatyta fondui kasmet patikrinti ne mažiau kaip 10 proc. fondo lėšomis įgyvendintų projektų. Tarptautinių studentų sporto renginių finansavimo nuostatai, švietimo, mokslo ir sporto ministro 2021-11-03 įsakymu Nr. V-1986 „Dėl švietimo, mokslo ir sporto ministro 2011 m. kovo 1 d. įsakymo Nr. V-348 „Dėl tarptautinių studentų sporto renginių finansavimo nuostatų patvirtinimo“ pripažinimo netekusiu galios“, pripažinti netekę galios su visais pakeitimais ir papildymais.


Teritorinių skyrių vedėjams bus parengtas priminimas dėl žemės perdavimo terminų laikymosi ir priėmimo ir perdavimo akte teisinio pagrindo (Vyriausybės nutarimo) (toliau - priminimas) nurodymo.

Tarnybos atsakingi darbuotojai 2020-06-10 parengė priminimą (el.laišką), kuriuo tarnybos teritorinių skyrių vedėjus informavo apie 2013 m. tarnybos Elektroninėje paklausimų valdymo sistemoje paskelbtą dokumentų įforminimo tvarką ir terminus perduodant valstybinės žemės sklypus VĮ Turto bankui ar kitiems subjektams patikėjimo teise valdyti ir disponuoti.


Priminimas bus paskelbtas Tarnybos Elektroninėje paklausimų valdymo sistemoje (EPVS).

Priminimas tarnybos teritorinių skyrių vedėjams buvo išsiųstas el.paštu  2020-06-10 informuojant, kad apie dokumentų įforminimo tvarką ir terminus perduodant valstybinės žemės sklypus kitiems subjektams tarnybos Elektroninėje paklausimų valdymo sistemoje skelbta 2013 m.


Priimtas Mineralinių išteklių vertės skaičiavimo metodikos, patvirtintos Lietuvos geologijos tarnybos prie Aplinkos ministerijos direktoriaus 2014 m. kovo 14 d. įsakymu Nr. 2-2 „Dėl Mineralinių išteklių vertės skaičiavimo metodikos patvirtinimo“ pakeitimas.

Finansų ministerija 2022-06-14 įsakymu Nr. 1K-221 patvirtino 30-ąjį viešojo sektoriaus apskaitos ir finansinės atskaitomybės standartą „Mineraliniai ištekliai“, kuris taikomas 2022 m. ir vėlesnių ataskaitinių laikotarpių finansinių ataskaitų rinkiniams. Lietuvos geologijos tarnyba planuoja parengti mineralinių išteklių sąlyginių verčių apskaičiavimo pagal šio standarto tvarkos aprašą, kuris pakeis Lietuvos geologijos tarnybos prie Aplinkos ministerijos direktoriaus 2014-03-14 įsakymu Nr. 2-2 patvirtintą Mineralinių išteklių vertės skaičiavimo metodiką. Apraše bus nustatytos kontrolės priemonės, užtikrinančios teisingus finansinių ataskaitų duomenis apie mineralinių išteklių kiekį ir vertę. Rengdama aprašą 2024-05-24 Lietuvos geologijos tarnyba kreipėsi metodinės pagalbos į Finansų ministeriją. Priemonę laikysime įgyvendinta, kai bus parengtas ir praktikoje pradėtas taikyti mineralinių išteklių kiekio ir vertės apskaičiavimo tvarkos aprašas.


Bus renkama ir departamento internetinėje svetainėje http://tmde.lrv.lt/ bei facebook socialinėje paskyroje viešinama ši informacija:● Informacija apie atrinktas paraiškas, kurios atitinka administracinius reikalavimus ir informacija apie paraiškas, kurios šių reikalavimų neatitinka.

Tautinių mažumų departamentas internetinėje svetainėje http://tmde.lrv.lt/ bei facebook socialinėje paskyroje pateikė informaciją apie atrinktas paraiškas, kurios atitinka administracinius reikalavimus ir informaciją apie paraiškas, kurios šių reikalavimų neatitinka.


Bus renkama ir departamento internetinėje svetainėje http://tmde.lrv.lt/ bei facebook socialinėje paskyroje viešinama ši informacija:● Informacija apie finansavimui atrinktas ir neatrinktas paraiškas.

Tautinių mažumų departamentas  internetinėje svetainėje http://tmde.lrv.lt/ bei facebook socialinėje paskyroje pateikė informaciją apie finansavimui atrinktas ir neatrinktas paraiškas.


Generalinio prokuroro įsakymu pavesti apygardų prokuratūroms reguliariai kaupti ir stebėti duomenis apie vidutinę NV tyrimo trukmę visuose tos apygardos procesiniuose padaliniuose.


Valstybinės teismo psichiatrijos tarnybos direktoriaus įsakymu paskirti darbo grupę atlikti tarnybos žmogiškųjų išteklių poreikio analizę.

Valstybinės teismo psichiatrijos tarnybos direktoriaus 2024-08-01 įsakymu Nr. 12P-24 sudaryta darbo grupė, kuriai pavesta iki 2025-07-01 atlikti tarnybos žmogiškųjų išteklių poreikio analizę ir parengti ataskaitą.


Ministro įsakymu patvirtintas Lėšų skyrimo užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektams tvarkos aprašas bus papildytas finansavimo tikslu, taip pat parengsim išaiškinimą, kaip pildyti atsiskaitymo už užsienio lietuvių neformaliojo lituanistinio švietimo ir užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektus dokumentus, kad būtų aiškiai įvardinti pasiekti įgyvendinimo rodikliai.

Lėšų skyrimo užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektams tvarkos aprašas (patvirtintas Švietimo, mokslo ir sporto ministro 2019-11-14 įsakymu Nr. V-1295) papildytas finansavimo tikslu ir parengta atmintinė, kaip naudoti užsienio lietuvių neformaliojo lituanistinio švietimo ir sporto projektams skirtas lėšas bei atsiskaityti už jas (paskelbta  https://www.smm.lt/uploads/documents/svietimas/lituanistinis_svietimas/Atsiskaitymo%20taisykles.pdf).


Ministerijos internetinėje svetainėje bus skelbiami:5.1. užsienio šalių lituanistikos (baltistikos) centrų ir Lietuvos mokslo ir studijų institucijų bendradarbiavimo projektų konkurso rezultatai;5.2. studentų verslumo skatinimo renginių finansavimo rezultatai;5.3. Tarptautinių studentų sporto renginių finansavimo rezultatai;5.4. Pilietinių, mokslinių, kūrybinių ir sportinių studentų projektų konkurso rezultatai.

Ministerija interneto svetainėje (https://www.smm.lt/web/lt/smm-studijos/lituanistika-ir-baltistika; https://www.smm.lt/web/lt/konkursai/kiti-konkursai/pilietiniu-moksliniu-verslumo-kurybiniu-ir-sportiniu-studentu-projektu-finansavimo-konkursai-2018-2020-metai) paskelbė Lietuvos mokslo ir studijų institucijų ir užsienio lituanistikos (baltistikos) centrų bendradarbiavimo)2020 m. konkursų ir pilietinių, mokslinių, verslumo, kūrybinių ir sportinių studentų projektų 2018–2020 m. konkursų rezultatus.


NŽT kartu su Lietuvos automobilių kelių direkcija suderins bendrą valstybinės žemės perdavimo įforminimui priėmimo ir perdavimo akto formą. Šio akto pagrindu tarnyba iš apskaitos registrų nurašys perduotą žemę, o Lietuvos automobilių kelių direkcija prie Susisiekimo ministerijos perduotą žemę užsiregistruos savo apskaitoje.

Tarnyba 2020-07-20 patvirtino sprendimo ir žemės sklypo perdavimo ir priėmimo akto formas ir tvarką, pagal kurią teritorinių padalinių darbuotojai turi įforminti žemės sklypų (kelio juostų), užimtų valstybinės reikšmės keliais, perdavimą Lietuvos automobilių kelių direkcijai. Ūkinės operacijos tarnybos buhalterinėje apskaitoje bus registruojamos pagal Finansų ministerijos 2020-04-23 patvirtintas Rekomendacijas dėl žemės po valstybinės reikšmės keliais buhalterinės apskaitos ir pateikimo finansinių ataskaitų rinkinyje.


Parengti APVA gautinų ir mokėtinų sumų derinimo ir inventorizacijos tvarką.

Agentūra direktoriaus 2019-10-14 įsakymu Nr. T1-147 nustatė Gautinų ir mokėtinų sumų derinimo tvarką, kuri, patikrinus pagal agentūros pateiktus 2019 m. gautinų ir mokėtinų sumų inventorizacijos dokumentus, atitinka 2019 m. Finansų ministerijos parengtas rekomendacijas dėl viešojo sektoriaus subjektų gautinų ir mokėtinų sumų inventorizacijos.


Peržiūrėti esamas teismo ekspertų darbo krūvio normas, detalizuoti jų apskaičiavimą ir patvirtinti direktoriaus įsakymu parengtame tvarkos apraše.

Įvertinus ekspertų užimtumą,  Valstybinės teismo psichiatrijos tarnybos direktoriaus 2024-07-01 įsakymu Nr. 12P-19 patvirtintos naujos teismo ekspertų darbo krūvio normos (teismo ekspertų 1 mėnesio darbo krūvių apimtys už 1 etatą balais; teismo psichiatrų ekspertų, teismo psichologų atskirų veiklos sričių įvertinimo dydžiai balais), kurių apskaičiavimas detalizuotas tarnybos direktoriaus 2024-09-26 įsakymu Nr. 12P-34 patvirtintame Teismo ekspertų darbo krūvio normų apskaičiavimo tvarkos apraše.


Patikslinti valstybinės reikšmės kelių vertės, jos kitimo skaičiavimo ir kelių užimamos žemės vertės apskaitos tvarkos aprašą.

Lietuvos automobilių kelių direkcija direktoriaus 2019-12-31 įsakymu Nr.199 patikslintas Valstybinės reikšmės kelių vertės, jos kitimo skaičiavimo ir kelių užimamos žemės vertės apskaitos tvarkos aprašas TA KVS (ŽV) ir patobulinta Valstybinės reikšmės kelių turto apskaitos duomenų bazė (žemės sklypų pagal kiekvieną turto vienetą savikaina, tikrosios vertės rezervas ir nuvertėjimo sąnaudos registruojamos ir ir pokytis skaičiuojamas pagal ketvirčius).


Patikslinti direkcijos inventorizacijos taisykles.

Lietuvos automobilių kelių direkcijos direktoriaus 2019-12-04 įsakymu Nr. 185 papildytos inventorizacijos taisyklės dėl žemės sklypų inventorizavimo tvarkos.


Bus peržiūrėtos ir keičiamos projektų administravimo taisyklės, patvirtintos ministro 2007-06-06 įsakymu Nr. A1-155 ir, atsižvelgiant į pakeitimus, rengiant priemonių įgyvendinimo dokumentus, bus peržiūrimi vertinimo kriterijai.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kuriame numatyta pareiga, rengiant priemonių įgyvendinimo dokumentus, peržiūrėti vertinimo kriterijus ir juos aiškiais ryšiais susieti su ministerijos strateginiuose veiklos planuose numatytų tikslų įgyvendinimu. Socialinės apsaugos ir darbo ministras 2020-10-08 įsakymu patvirtino Nr. A1-950 Nevyriausybinių organizacijų ir bendruomeninės veiklos stiprinimo 2021 m. veiksmų planą, kuriame nustatyti vertinimo kriterijai pasiektiems rezultatams matuoti.


Konsoliduotojo biudžeto vykdymo informacijosteikimo tvarkos bei formos nustatymas,atsižvelgiant į Lietuvos Respublikos 2025-2027m. biudžeto patvirtinimo įstatymu patvirtintąkonsoliduotojo biudžeto rodiklių informaciją.


Konsultuojantis su mokslininkais ir atsižvelgiant į 2021–2023 m. strateginiame veiklos plane nustatytus kokybinius projektiniam finansavimui skirtų lėšų panaudojimo kriterijus, bus parengta tipinė anketa, skirta projekto dalyvių apklausai, siekiant įvertinti veiklos rezultatų pokytį.

Tautinių mažumų departamentas 2019 m. rudenį susitiko su Vyriausybės strateginės analizės centru (STRATA, iki 2019-08-01 VšĮ Mokslo ir studijų stebėsenos ir analizės centras, MOSTA) dėl galimų kokybinių rodiklių nustatymo. Buvo aptarta galimybė projektinio finansavimo vertinimo kokybinius rodiklius nustatyti, atliekant projektų dalyvių anketavimą. Departamento direktorius 2020-04-21 įsakymu Nr. ĮV-29 patvirtino tipinę anketą, skirtą vykdytų projektų veiklos rezultatų įvertinimui.  Įdiegta elektroninė paraiškų teikimo sistema, kuri naujų projektų vykdytojų reikalaus užpildyti tokią anketą, neužpildę - negalės pateikti ataskaitos apie projekto įvykdymo rezultatus. 2020 m. kultūros projektų konkurso dalyviai, įvykdę projektus, pateikė konkurso dalyvio (projekto vadovo) apklausos anketas (gauta apie 50 anketų).Atsižvelgiant į patvirtintą anketą, į departamento 2021–2023 m. strateginį veiklos planą, kartu su kiekybiniais vykdomos programos tikslo „Spartinti tautinių mažumų integraciją, puoselėjant jų tautinį tapatumą bei tarpkultūrinį dialogą, kaip sudėtinės darnios šalies pažangos dalį“ vertinimo kriterijais, nustatyti du nauji kokybiniai vertinimo kriterijai:- Departamento skirtų tautinių mažumų organizacijų kultūros projektams lėšų dalis, panaudota išliekamąją ar tęstinę vertę turinčioms priemonėms (procentai);- Departamento organizuojamo tautinių mažumų organizacijų kultūros projektų konkurso veiklų kokybė dalyvių vertinimu (balais nuo 1 iki 10).


Sutvarkyti žemės sklypų apskaitą teisės aktų nustatyta tvarka.

Aplinkos ministerijai teikėme rekomendaciją „nustatyti miško žemės ir medynų apskaitos tvarką, t. y. aiškiai aprašyti miško žemės sklypų ir medynų apskaitos procesus“, kuriai įgyvendinti ministerija suplanavo priemonę „priimti aplinkos ministro įsakymą dėl miško žemės ir medynų apskaitos tvarkos“. Kadangi Miško žemės ir medynų apskaitos tvarkoje bus nustatyti ir žemės sklypų apskaitos procesai, atsižvelgiant į teisės aktų reikalavimus, todėl šios rekomendacijos priežiūrą toliau tęsiame kartu su minėta rekomendacija.


Įgyvendinant rekomendaciją bus svarstomos galimybės ir teikiami siūlymai Vyriausybei dėl šios funkcijos perdavimo Aplinkos ministerijos kompetencijai arba Neįgaliųjų reikalų departamento prie Socialinės apsaugos ir darbo ministerijos funkcijų ir kompetencijų didinimo.

Aplinkos ministerija atsižvelgdama į Socialinės apsaugos ir darbo ministerijos 2019-10-28 kreipimąsi Nr. (25.5E-31)SD-5299 dėl neįgaliesiems svarbių statinių projektų sprendinių atitikties nustatytiems reikalavimams tikrinimo funkcijos, parengė Statybos įstatymo pakeitimo projektą. Vyriausybė 2020-10-30 posėdyje pritarė Aplinkos ministerijos parengtam Statybos įstatymo Nr. I-1240 2, 3, 8, 10, 12, 19, 22, 24, 27, 28, 33, 34, 42, 46, 49, 53 str., 1 priedo pakeitimo ir įstatymo papildymo 27(1), 52 (1) str. įstatymo projektui, kuris Seimo priimtas 2021-05-20 (Nr. XIV-340). Įstatymo 27 str. 9 ir 10 d. atsisakoma nuostatos, kad ir Neįgaliųjų reikalų departamentas prie Socialinės apsaugos ir darbo ministerijos ar jo įgaliotos institucijos tikrina neįgaliesiems svarbių statinių projektus. Nuo 2021-11-01 įsigaliojus šio straipsnio pakeitimams, pastatų ir inžinerinių statinių projektų atitikimą specialiesiems neįgaliųjų poreikiams tikrina atestuoti statinių projektų ekspertizės rangovai.


Siekiant didinti vidaus kontrolės priemones, bus keičiamas AARP lėšų naudojimo tvarkos aprašas.

Aplinkos ministro 2020-09-17 įsakymu Nr. D1-553 patvirtinta Aplinkos apsaugos rėmimo programos lėšų naudojimo tvarkos aprašo nauja redakcija.Nustatyta paraiškų teikimo ir vertinimo tvarka ir terminai, projektų įgyvendinimo, atsiskaitymo ir kontrolės tvarka (nustatytais terminais teikiamos aprašo 5 ir 6 prieduose patvirtintos projekto įgyvendinimo ketvirtinė ir galutinė ataskaitos). Strateginio planavimo darbo grupė, kurios sudėtį įsakymu tvirtina aplinkos ministras, svarsto ir protokoliniu sprendimu tvirtina paraiškų atrankos būdus, vertinimo kriterijus, kitas sąlygas, susijusias su paraiškų pateikimu ar vertinimu.


Bus parengta ataskaitų vertinimo tvarka, nustatyti terminai, vertinimo kriterijai. Keičiamos galutinių ataskaitų formos.


Kiekvienų metų pirmąjį ketvirtį bus renkama ir skelbiama ministerijos internetinėje svetainėje informacija iš valstybės institucijų apie teikiamą finansavimą ir paramą NVO.

Vadovaujantis Nevyriausybinių organizacijų plėtros įstatymo 4 str. 2 d. 3 p., Socialinės apsaugos ir darbo ministerija renka ir analizuoja duomenis apie nevyriausybinėms organizacijoms (NVO) valstybės ir savivaldybių institucijų ir įstaigų teikiamą finansavimą. Susisteminta valstybės institucijų ir įstaigų, finansuojančių šių organizacijų veiklą, informacija nuo 2020-03-18 pradėta skelbti ministerijos interneto svetainėje, https://socmin.lrv.lt/lt/veiklos-sritys/nevyriausybiniu-organizaciju-politika/nvo-teikiamas-finansavimas. 2022 metais informacija papildyta ir duomenimis apie savivaldybių ir jų įstaigų nevyriausybinėms organizacijoms teikiamą finansavimą nuo 2021 metų, atlikta savivaldybių NVO finansavimo 2021 m. duomenų analizė.


Sudaryta darbo grupė parengs veiklų bendruomenei sąrašo ir valandų paskirstymo kriterijų projektą. Dokumentas bus apsvarstytas ir priimtas.

Vilniaus šv. Jono Pauliaus II gimnazijos 2020-09-01 direktoriaus įsakymu Nr. V-102 patvirtinta nauja Darbo apmokėjimo sistemos aprašo redakcija. Aprašo 11 priede "Bendruomeninių valandų paskirstymas 2020/2021 m." nustatytas veiklų bendruomenei sąrašas ir valandų paskirstymo kriterijai.


Nustatyti kaip turi būti apskaičiuojama veiklos rodiklio „Teismo ekspertų darbo efektyvumo užtikrinimas, proc.“ įgyvendinimo reikšmė ir parengti šio rodiklio aprašymo kortelę.

Valstybinės teismo psichiatrijos tarnybos direktoriaus 2024-07-01 įsakymu Nr. 12P-20 patvirtinta tarnybos stebėsenos rodiklio "Teismo ekspertų darbo efektyvumo užtikrinimas" (per ketv., proc.) aprašymo kortelė.


Parengti Valstybinio ekstremaliųjų situacijų valdymo plano, patvirtinto Vyriausybės 2010 m. spalio 20 d. nutarimu Nr. 1503, pakeitimo projektą, kuriame būtų reglamentuota plano peržiūros ir atnaujinimo tvarka.

Vidaus reikalų ministro 2025 m. kovo 3 d. įsakymu Nr. 1V-151 patvirtintas Krizių ir ekstremaliųjų situacijų valdymo planų rengimo tvarkos aprašas. Jo 16 punkte reglamentuota valstybinių krizių ir ekstremaliųjų situacijų valdymo planų peržiūros ir atnaujinimo tvarka (https://e-tar.lt/portal/lt/legalAct/c04a5954f84311ef8619bb348379608d).


Departamentas įvertins Pasaulio lietuvių jaunimo organizacijos Lietuvoje 2018 m. vykdyto projekto „Pasaulio lietuvių jaunimo susitikimas 2018“ vykdymą ir valstybės biudžeto lėšų tikslinį naudojimą, siekiant užtikrinti projekto vykdymo kokybę.

Socialinių paslaugų priežiūros departamentas (toliau – SPPD) 2019-12-19 atliko Pasaulio lietuvių jaunimo organizacijos Lietuvoje 2018 m. vykdyto projekto „Pasaulio lietuvių jaunimo susitikimas 2018“ vertinimą. 2020-01-09 vertinimo ataskaitoje Nr. PV1-32 nurodyta, kad dėl papildomų lėšų panaudojimą patvirtinančių dokumentų gavimo buvo kreiptasi į projekto vykdytoją, kuris tokių dokumentų nepateikė, motyvuodamas, kad pasibaigė jo finansavimo sutartis. Departamentui kilo įtarimų, kad projekto vykdytojas nepagrįstai ir (ar) ne projekto tikslams panaudojo 9 463,90 Eur valstybės biudžeto lėšų. Departamentas dėl projektui įgyvendinti skirtų lėšų galimo iššvaistymo 2020-01-23 kreipėsi į prokuratūrą. Prokuratūra priėmė sprendimą, kuris nebuvo pakeistas ir jį apskundus, atsisakyti pradėti ikiteisminį tyrimą. Abejuose sprendimuose pabrėžtos departamento galimybės realizuoti savo teises Civilinio proceso kodekso nustatyta tvarka. Įvertinęs nurodytas aplinkybes ir minėtų nutarimų argumentus, departamentas 2020-11-09 kreipėsi į Vilniaus miesto apylinkės teismą su ieškiniu atsakovei Pasaulio lietuvių jaunimo organizacijai Lietuvoje dėl valstybės biudžeto lėšų priteisimo. Vilniaus miesto apylinkės teismas 2021 m. lapkričio 29 d. sprendimu, priimtu civilinėje byloje Nr. e2-2613-1019/2021 ieškinį atmetė. Teismas padarė išvadą, kad atsakovė, vykdydama  sutartį, tinkamai įvykdė pareigą atsiskaityti už gautas valstybės biudžeto lėšas ir veiklą pagal sutarties nuostatas, kad „<...įsipareigojimai, kurie galioja ir pasibaigus finansavimo sutarčiai, turi būti atsiradę iki sutarties galiojimo pabaigos...>“ ir kad „<... atsakovė tinkamai ir vadovaudamasi sutartimi atsiskaitė už ieškovo projektui skirtas lėšas, lėšas naudojo sutartyje nustatyta tvarka, o patirtas išlaidas pagrindė tinkamais ir pakankamais įrodymais (CPK 178, 185 straipsniai).“. Vadovaujantis Užsienio lietuvių jaunimo organizacijų veiklos projektų finansavimo 2021 metais konkurso nuostatais, patvirtintais Jaunimo reikalų departamento prie Socialinės apsaugos ir darbo ministerijos (toliau – JRD) direktoriaus 2020 m. lapkričio 24 d. įsakymu  Nr. 2V-226(1.4), į 2021 metams sudaromas Valstybės biudžeto lėšų naudojimo sutartis yra įtrauktos nuostatos, jog sutartimi projekto vykdytojas įsipareigoja sudaryti sąlygas SPPD, JRD arba ministerijos atstovams patikrinti skirtų valstybės biudžeto lėšų naudojimą, apžiūrėti projekto vykdymo vietą, įsileisti į visas projekto vykdytojo patalpas, pareikalavus nustatytais terminais pateikti visus prašomus konkursui pateiktus ir su projekto įgyvendinimu susijusius dokumentus ir, jei projekto vykdytojas atitiko nuostatuose numatytus prioritetus, su prioritetų įgyvendinimu susijusius dokumentus (jų originalus arba patvirtintas jų kopijas), viešinimo veiklų rezultatus (publikacijas, vaizdo medžiagos nuorodas) tiek projekto įgyvendinimo metu, tiek dvidešimt keturis mėnesius po sutarties galiojimo pabaigos. Priemonės įgyvendinimo stebėsena baigiama ir ją laikome įgyvendinta iš dalies nesant galimybei įsitikinti projekto lėšų panaudojimo teisingumu ir teismui atmetus ieškinį. Nuo 2021 metų nustatytos papildomos konkursų nuostatos sudaro sąlygas gerinti atskaitomybę ir skaidrumą, užtikrinti tinkamą atsiskaitymo už  panaudotas lėšas kontrolę.


Visa informacija, susijusi su rizikos asmenimis, policijos įstaigose kaupiama ir analizuojama sukurtoje informacinėje sistemoje.

2023 metų pabaigoje sukurta Rizikos valdymo informacinė sistema, kurioje tvarkomi visi duomenys, susiję su rizikos asmenų sąraše esančiais asmenimis. Policijos pareigūnai darbą su rizikos asmenimis vykdo naudojantis Rizikos valdymo informacinės sistemos funkcionalumais. Sukurta sistema, nuo paleidimo pradžios veikia visoje policijos sistemoje, t.y. visuose 10 apskr. VPK. Inicijavus  Darbo su rizikos grupės asmenimis tvarkos aprašo, patvirtinto Lietuvos policijos generalinio komisaro 2020-12-31 įsakymu Nr. 5-V-1054 „Dėl darbo su rizikos grupės asmenimis tvarkos aprašo patvirtinimo“ pakeitimą,  nustatytas poreikis keisti kitus ne vien policijos kompetencijai priskirtus teisės  aktus (pakeitimai inicijuoti ir artimiausiu metu turi būti patvirtinti). Taip pat rengiant Darbo su rizikos grupės asmenimis tvarkos aprašo pakeitimus ir tikrinant sukurtos RVIS sistemos funkcionalumus, kaip jie atitiktų teisės akto projekte numatytinas procedūras buvo nustatytos kritinės sistemos klaidos dėl kurių darbo su rizikos asmenimis procedūros būtų nepagrįstai sudėtingos ir reikalaujančios per daug resursų. Dėl nurodytų priežasčių generalinio komisaro tvirtinamo teisės akto pasirašymas atidėtas, kol bus realizuoti racionalų resursų naudojimą užtikrinsiantys sistemos funkcionalumai. Funkcionalumų poreikis yra suformuotas IT padaliniui ir bus realizuojamas 2025 m. Nepaisant nurodytų aplinkybių, sistema eksploatuojama ribotu funkcionalumu ir visa informacija, susijusi su rizikos grupės asmenimis, policijos įstaigose kaupiama ir analizuojama sukurtoje  informacinėje sistemoje.


Pateikti pasiūlymus Finansų ministerijai dėl projektų, kuriais skaitmenizuojamos viešosios ir administracinės paslaugos, kuriami kiti skaitmeniniai sprendimai, tikslų ir planuotos naudos pasiekimo stebėsenos.

Finansų ministerijai pateikti pasiūlymai dėl projektų, kuriais skaitmenizuojamos viešosios ir administracinės paslaugos, kuriami kiti skaitmeniniai sprendimai, tikslų ir planuotos naudos pasiekimo stebėsenos. Ekonomikos ir inovacijų ministerija parengė ir pateikė derinti Finansų ministerijai įsakymo „Dėl Valstybės informacinių išteklių valdymo ir tvarkymo metodikos patvirtinimo“ projektą: https://e-seimas.lrs.lt/portal/legalAct/lt/TAP/67fc7941ad6b11efaae6a4c601761171?jfwid=-bbpgquy8v. Metodikos 43.2 punkte nurodyta, kad Paraiškoje turi būti nustatyti veiklos ir siektinos naudos įsipareigojimai ir stebėsenos rodikliai. Taip pat šios metodikos 1 priede pateikiama IS poreikio paraiška, kurioje pareiškėjas turi patiekti informaciją apie siekiamą naudą ir jos matavimo rodiklius.


Ministerijos, Vyriausybės įstaigos, inicijavusios valstybei svarbius projektus, išnagrinėja tokių projektų vykdymo eigą ir nustatę, kad jie jau yra užbaigti, neįgyvendinami ar nepasiekę projekto įsipareigojimų, prireikus pateikia Vyriausybės sprendimų projektus dėl tolesnio valstybei svarbaus projekto statuso reikalingumo.

Vadovaujantis Ekonomikos ir inovacijų ministerijos tinklalapyje pateikta informacija, jau yra priimti sprendimai dėl daugelio projektų statuso reikalingumo.2019 m. valstybei svarbaus ekonominio projekto statusas panaikintas projektui „Jūros vartai“ ir „Susisiekimo komunikacijų, reikalingų sunkiasvoriams ir didžiagabaričiams kroviniams vežti naujos branduolinės (atominės) elektrinės statybai, parengimo valstybinės ir vietinės reikšmės keliuose projektas“. Po 2020-06-17 vykusio Vyriausybės posėdžio, priimti sprendimai dėl dar kelių projektų statuso reikalingumo:  •Projektų grupė „Bernardinų takais“ (EIM su KM) - vykdomas projektas•Viešosios įstaigos „Europos parkas“ vykdomos muziejaus veiklos projektas (KM) - vykdomas projektas•Viešosios įstaigos Vilniaus futbolo akademijos vykdomo futbolo aikštynų Vilniuje, Karklų g. 35, projektui (VRM su ŠMSM); - neapsispręsta dėl statuso projektui reikalingumo•Daugiafunkcio Lazdynų sveikatinimo centro Vilniuje projektui (VRM) – vykdomas projektas•Projektas „Jūros vartai“Ekonomikos ir inovacijų ministerijos duomenimis, Kultūros ministerija, vykdydama LRV 2020-06-17 pasitarimo 1 klausimu protokolinį sprendimą, išnagrinėjo VšĮ „Europos parkas“  vykdomos muziejinės veiklos VSP tikslingumą ir š. m. spalio mėn. pateikė Vyriausybei naujos redakcijos nutarimo projektą, kuris priimtas (2020 m. spalio 14 d. nutarimas Nr. 1148). Nutarime numatyta, kad projektui išlaikomas valstybei svarbaus ekonominio projekto statusas.


Parengti ir pateikti Nacionaliniam bendrųjų funkcijų centrui turto tikrosios vertės pokyčių pažymą.

Parengta ir pateikta Nacionaliniam bendrųjų funkcijų centrui žemės po valstybinės reikšmės keliais, gautos iš Nacionalinės žemės tarnybos 2018 metais, tikrosios vertės pokyčių buhalterinė pažyma. Lietuvos automobilių kelių direkcija 2020-01-15 informavo, kad centras atliko žemės tikrosios vertės pokyčių koreguojančius įrašus.Žemės sklypų savikaina, tikrosios vertės rezervas ir nuvertėjimo sąnaudos apskaitoje užregistruoti teisingai.


Priemonė „Užtikrinti savivaldybių veiklos gerosios patirties sklaidą iš dalies padengiant Auksinės krivūlės laureatų apdovanojimo ceremonijos išlaidas“ iš vidaus reikalų ministrui pavestų valdymo sričių 2020−2022 m. strateginio veiklos plano projekto bus išbraukta.

Ministerija įvertino, kad biudžeto lėšomis finansuoti  Lietuvos savivaldybių  asociacijos vykdomą priemonę netikslinga ir jos neįtraukė į vidaus reikalų ministrui pavestų valdymo sričių 2020−2022 m. strateginį veiklos planą.


Bus sudaryta komisija dėl perimtų ir nepanaudotų lėšų (2019-07-31 – 466 972,65 EUR ir 684,22 USD) kilmės nustatymo. Bendradarbiaujant su Finansų ministerija, priskyrus lėšas atitinkamai kategorijai (pagal valstybės biudžeto lėšų vykdymą ir naudojimą reglamentuojančias teisės normas), bus atlikti veiksmai, kurie užtikrins šių lėšų naudojimą teisės aktų nustatyta tvarka.

Aplinkos ministro 2020-05-11 įsakymu Nr. D1-273 sudaryta komisija 2020-05-18 konstatavo (komisijos Valstybės kontrolės rekomendacijai įgyvendinti 2020-05-18 posėdžio protokolas 2020-05-28 Nr. D4-86), kad Aplinkos ministerija ir toliau numato remtis Vyriausybės 2009-06-10 nutarimu Nr. 567, pagal kurį lėšos, gautos pagal finansavimo sutartis iš PHARE programų, buvo įtrauktos į apskaitą ir valdomos vadovaujantis Valstybės biudžeto ir savivaldybių biudžetų sudarymo ir vykdymo taisyklėmis (55.8 papunkčiu), šias lėšas naudojant pagal tikslinę paskirtį finansuoti LAAIP programoje numatytus aplinkos apsaugos investicinius projektus. Šis sprendimas raštu suderintas su Finansų ministerija. Aplinkos ministras 2020-07-29 pasirašė įsakymą Nr. D1-467, kuriuo nustatoma, kad lėšos, gautos pagal finansavimo sutartis iš PHARE programų, vadovaujantis minėtų taisyklių 55.8 papunkčiu, pripažįstamos kitomis biudžetinių įstaigų lėšomis ir Aplinkos projektų valdymo agentūrai pavedama jas naudoti pagal tikslinę paskirtį Lietuvos aplinkos apsaugos investicijų fondo programoje numatytiems aplinkos apsaugos investiciniams projektams finansuoti. Agentūra 2020 m. patvirtino šių lėšų panaudojimo sąmatą.


Valstybės biudžeto asignavimai bus planuojami vykdomos programos priemonėms ir projektams 2020 m. numatant jų administravimo išlaidas 2.8.1.1.1.2 straipsnyje „Kitos išlaidos kitiems einamiesiems tikslams“.

Neįgaliųjų reikalų departamentas prie Socialinės apsaugos ir darbo ministerijos 2020 m. valstybės biudžeto lėšas programos „Socialinių paslaugų ir integracijos plėtra“,  administravimo išlaidas (įskaitant ir projektų „Neįgaliųjų socialinė integracija per kultūrą ir sportą“ ir „Socialinės reabilitacijos paslaugos neįgaliesiems bendruomenėje“) suplanavo ir parodė 2.8.1.1.1. straipsnyje „Kitos išlaidos kitiems einamiesiems tikslams“.


Parengti vidaus teisės aktą, nustatantį:1.1. terminą, per kurį naujai paskirtas struktūrinio padalinio vadovas privalo susipažinti su pavaldžių darbuotojų privačių interesų deklaracijų duomenimis;1.2. terminą, per kurį struktūrinio padalinio vadovas privalo susipažinti su naujai priimto pavaldaus darbuotojo privačių interesų deklaracijos duomenimis;1.3. terminą, per kurį struktūrinio padalinio vadovas privalo susipažinti su pasikeitusiais pavaldaus darbuotojo privačių interesų deklaracijos duomenimis;1.4. periodiškumą, kaip dažnai turi būti susipažįstama su visų pavaldžių darbuotojų privačių interesų deklaracijų duomenimis;1.5. kaip fiksuojamas (įforminamas) susipažinimo faktas;1.6. darbuotojų pareigą per nustatytą terminą informuoti struktūrinio padalinio vadovą apie užpildytą privačių interesų deklaraciją ir, kaip ši informacija pasiekia tiesioginį vadovą bei kitus atsakingus asmenis;1.7. darbuotojų pareigą per nustatytą terminą informuoti struktūrinio padalinio vadovą apie pasikeitusius duomenis ir patikslintą privačių interesų deklaraciją ir, kaip ši informacija pasiekia tiesioginį vadovą bei kitus atsakingus asmenis;1.8. pareigą kontrolės tikslais tikrinti privačių interesų deklaracijų duomenis ir nustačius, kad privačių interesų deklaracijose yra pateikta informacija apie galimą interesų konfliktą, rengti išankstines rekomendacijas, nuo kokių sprendimų rengimo, svarstymo ar priėmimo privaloma nusišalinti.

Aplinkos ministras nustatė (2019-06-01 pavedimas Nr. D18-20) periodiškumą ir terminus privačių interesų deklaracijoms pateikti, patikslinti, susipažinti su jų duomenimis. Ministro 2019-06-03 įsakymu Nr. D1-339 patvirtintas pareigų, kurias einant privaloma deklaruoti privačius interesus, sąrašas. Ministras įpareigojo (2020-09-30 pavedimas Nr. D18-29) ministerijos valdymo srities įstaigų vadovus informuoti ministrą ir ministerijos Korupcijos prevencijos ir vidaus tyrimų skyrių per tam tikrą terminą apie privačių interesų deklaracijų pateikimą, patikslinimą ar papildymą. Šiam skyriui patikrinus pateiktų deklaracijų duomenis, parengtos išankstinės rekomendacijos dėl nusišalinimo. Ministerijoje parengtas ir aplinkos ministro 2020-06-18 įsakymu Nr. D1-369 patvirtintas Viešųjų ir privačių interesų derinimo tvarkos aprašas, kuris 2020-10-06 įsakymu Nr.D1-591 buvo papildytas nuostatomis dėl terminų, per kuriuos naujai priimti ministerijos tiesioginiai vadovai turi susipažinti su pavaldžių darbuotojų privačių interesų deklaracijomis. Taip pat nustatyti terminai, per kuriuos tiesioginiai vadovai turi susipažinti su naujai priimtų pavaldžių darbuotojų privačių interesų deklaracijomis ir su jų patikslintų privačių interesų deklaracijų duomenimis. Numatyti terminai, per kuriuos pradėję dirbti Aplinkos ministerijoje darbuotojai, kurie privalo deklaruoti privačius interesus, pateikia privačių interesų deklaracijas ir apie tai informuoja Aplinkos ministerijos atitikties pareigūną ir savo tiesioginį vadovą, taip pat turi būti atitinkamai informuojama, jeigu deklaracijoje nurodyti duomenys pasikeitė.


Įvertinti 3 metų laikotarpio Lietuvos geologijos tarnybos sudarytas sutartis.

Aplinkos ministerijoje atliktas pavaldžių įstaigų 2015-2019 metais sudarytų sutarčių vertinimas. Nenustatyta sutarčių, sudarytų veikiant galimam interesų konfliktui.


Švietimo, mokslo ir sporto ministerijos rengiamuose strateginiuose dokumentuose (Švietimo plėtros programoje ir jos priemonių aprašuose) nustatyti tarptautiškumo skatinimo priemones, rodiklius, finansavimą, įgyvendinimo terminus.

Lietuvos Respublikos Vyriausybės 2021-12-01 nutarimu Nr. 1016 patvirtintoje 2021–2030 m. Švietimo plėtros programoje numatyta pažangos priemonė "Sudaryti sąlygas kokybiškoms, tarptautiškoms ir prieinamoms studijoms", skirta skatinti ir studijų tarptautiškumą. Pažangos priemonės aprašymą, kuriame bus apibrėžti numatomi atlikti veiksmai, įgyvendinimo terminai, lėšos ir rodikliai Ministerija planuoja parengti 2022 m. I ketvirtį. Rekomendacijos įgyvendinimo būklę vertinsime kai bus parengtas ir patvirtintas priemonės aprašymas. ŠMSM 2022 m. birželio 30 d. įsakymu Nr. V-1108 patvirtinta pažangos priemonė ,,Sudaryti sąlygas, kokybiškoms tarptautiškoms ir prieinamoms studijoms". Pažangos priemonėje įvirtinti tarptautiškumo skatinimo veiksmai, nustatyti įgyvendinimo terminai, lėšos ir siekiami rezultatai. Pažangos priemonėje numatyti šie tarptautiškumo skatinimo veiksmai: Aukštųjų mokyklų tarptautinio konkurencingumo stiprinimas (parama aukštųjų mokyklų integracijai Europos universitetų tinkluose); Užsienio studentų integracijos priemonių įgyvendinimas.


Įgyvendinant 2023–2025 m. Strateginiame veiklos plane įtrauktą Socialinės sutelkties plėtros programos pažangos priemonę Nr. 09-003-02-02-08, patvirtintą 2022-09-29 įsakymu Nr. A1-648 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-08 „Plėtoti efektyvios prevencijos ir pagalbos smurto artimoje aplinkoje sistemą, stiprinti tarpinstitucinį bendradarbiavimą”, organizuoti visuomenės informavimo kampanijas, padedančias atpažinti įvairias smurto formas ir suteikiančias informaciją, kur galima kreiptis pagalbos, nukentėjus nuo smurto artimoje aplinkoje.

Ministerija informavo, kad šiuo metu vyksta pažangos priemonės viešųjų pirkimų procesas, kuri koordinuoja ESFA. Planuojama, kad 2025 m.  pirmoje pusėje bus pradėtos vykdyti numatytos veiklos. Pažangos priemonėje numatyta organizuoti 3 informacines kampanijas, skirtas skleisti informaciją tikslinėms grupėms apie pagalbos ir paslaugų prieinamumą. Yra numatyta rengti kampanijas šiomis temomis: 1.Komunikacinė kampanija apie smurto artimoje aplinkoje prevenciją ir paslaugų prieinamumą smurto artimoje aplinkoje pavojų keliantiems asmenims.Šioje viešinimo kampanijoje ypatingas dėmesys bus kreipiamas į smurtaujančių asmenų motyvaciją keisti smurtinį elgesį. 2.Komunikacinė kampanija apie smurto artimoje aplinkoje prevenciją, pagalbos ir apsaugos prieinamumą smurtą artimoje aplinkoje pavojų patiriantiems ir smurtą patyrusiems asmenims.Šioje viešinimo kampanijoje dėmesys skiriamas psichologiniam smurtui.3.Komunikacinė kampanija apie smurto artimoje aplinkoje prevenciją, pagalbos ir apsaugos prieinamumą smurto artimoje aplinkoje pavojų patiriantiems bei smurtą  patyrusiems asmenims ir paslaugų prieinamumą smurto pavojų keliantiems asmenims. Šioje viešinimo kampanijoje  kreiptinas dėmesys į ekonominį smurtą ir jo sprendimus.


Parengti ir pateikti Vyriausybei Žmonių užkrečiamųjų ligų profilaktikos ir kontrolės įstatymo pakeitimo projektą.

Parengtas naujos redakcijos Žmonių užkrečiamųjų ligų profilaktikos ir kontrolės įstatymo projektas 2024-06-27 buvo įregistruotas ir paskelbtas derinti Teisės aktų informacinėje sistemoje (derinimas iki 2024-07-24), https://e-seimas.lrs.lt/portal/legalAct/lt/TAP/0d2c01a0345f11efb121d2fe3a0eff27?positionInSearchResults=0&searchModelUUID=4828b03a-40b7-45b0-97a9-0b005f24af05. Šiuo metu baigiamas derinti pagal gautas pastabas ir bus teikiamas Vyriausybei.


Nuo 2020 m. sudarant NVO projektų skirtų ,,Valstybinės moterų ir vyrų lygių galimybių 2015-2021 metų programos įgyvendinimo veiksmų plano priemonėms įgyvendinti“ ir ,,Projektų, skirtų socialinei pagalbai asmenims, nukentėjusiems ir galėjusiems nukentėti nuo prekybos žmonėmis: įgyvendinti sąmatas, išlaidos bus planuojamos straipsnyje 2.8.1.1.1.2 „Kitų išlaidų kitiems einamiesiems tikslams“.

Socialinės apsaugos ir darbo ministerija projektų „Valstybinės moterų ir vyrų lygių galimybių 2015–2021 m. programos įgyvendinimo veiksmų plano priemonėms įgyvendinti“ ir „Projektų, skirtų socialinei pagalbai asmenims, nukentėjusiems ir galėjusiems nukentėti nuo prekybos žmonėmis“ išlaidas 2020 m. suplanavo kitiems einamiesiems tikslams straipsnyje (2.8.1.1.1.2).


Bus peržiūrėtos ir keičiamos projektų administravimo taisyklės ir atsižvelgiant į pakeitimus, rengiant priemonių įgyvendinimo dokumentus, bus peržiūrėtos: 1. minimalios ir maksimalios finansavimo sumos bei pareiškėjų atrankos vertinimo kriterijai; 2.Bus užtikrinta, kad nurodant konkursų nuostatuose reikalavimus subjektams, turintiems teisę teikti projektus, nebūtų keliami reikalavimai, ribojantys galimybes dalyvauti atrankoje kitiems pareiškėjams; 3. Į projektų ataskaitų formas bus įtraukti reikalavimai projektų vykdytojams atsiskaityti už vertinimo kriterijus, kurie leistų objektyviai pamatuoti pasiektus rezultatus.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kuriose nustatyti konkursų nuostatų, paraiškų teikimo ir vertinimo, projektų vykdymo ir stebėsenos reikalavimai: 2.11, 8.7 ir 8.8 p. įtvirtinti reikalavimai projektus susieti su konkursą organizuojančios įstaigos strateginiuose veiklos planuose ar įstaigos veiklos planuose numatytų tikslų įgyvendinimu; 8.4 p. – numatyti didžiausią ir mažiausią vienam projektui skiriamą sumą; 105 p. – projekto vykdytojui, atsiskaitant už projekto įgyvendinimo rezultatus, projekto veiklų ataskaitoje nurodyti informaciją apie konkurso nuostatuose išvardytų kiekybinių ir kokybinių rodiklių pasiekimą ir (ar) išlaikymą.Projektų atrankos konkursų organizavimo 2022 metais nuostatai parengti vadovaujantis Projektų administravimo taisyklių nuostatomis.


Direkcijos vadovo įsakymu bus sudaryta komisija, kuri nustatys visas aplinkybes dėl neteisingai apskaičiuoto ir išmokėto vidutinio darbo užmokesčio.

Lietuvos automobilių kelių direkcijos direktoriaus įsakymu sudaryta Komisija įvertino neteisingai priskaičiuoto ir išmokėto darbo užmokesčio aplinkybes. Lėšos grąžintos  į direkcijos banko sąskaitą.


Priemonei „Užtikrinti Lietuvos delegacijos Europos sąjungos Regionų komitete sekretoriato funkcionavimą, išlaikant Lietuvos savivaldybių atstovus Briuselyje“– siekiant užtikrinti priemonei skiriamų lėšų teisėtumą teisės aktais nustatyta tvarka parengti ir pateikti Lietuvos Respublikos vietos savivaldos įstatymo Nr. I-533 53 straipsnio pakeitimo įstatymo projektą.

Vyriausybė 2019-12-02 nutarimu Nr. 1198 pateikė Seimui svarstyti Lietuvos Respublikos vietos savivaldos įstatymo  Nr. I-533 3, 4, 7, 12, 13, 14, 15, 16, 19, 20, 24, 26, 27, 29, 32, 321, 33, 351, 53 straipsnių ir devintojo skirsnio pakeitimo ir įstatymo papildymo 151 straipsniu įstatymo projektą (2019-12-03 d., reg. Nr. XIIIP-2834(2)), kuriame siūloma keisti Vietos savivaldos įstatymo 53 straipsnį, jame nustatant kad Regionų komitete atstovybės sekretoriato funkcijas atlieka Lietuvos savivaldybių asociacija; taip pat įstatymo projekte siūloma numatyti galimybę šioms funkcijoms atlikti skirti valstybės biudžeto lėšas iš Vidaus reikalų ministerijai numatytų valstybės biudžeto asignavimų.


Peržiūrėti teisės aktus, reglamentuojančius viešąją geležinkelių infrastruktūrą, esant poreikiui parengti teisės aktų projektus.

Susisiekimo ministerija peržiūrėjo Geležinkelių transporto kodekso nuostatas ir įvertino, kad inicijuoti teisės aktų, reglamentuojančių viešąją geležinkelių infrastruktūrą, pakeitimus netikslinga, nes kodekse, kaip specialiajame įstatyme, reglamentuojančiame išimtinai Lietuvos valstybei nuosavybės teise priklausančio viešosios geležinkelių infrastruktūros turto valdymo, naudojimo ir disponavimo klausimus, nustatytas teisinis reglamentavimas dėl viešosios geležinkelių infrastruktūros turto finansavimo ir valstybės lėšų, skirtų šiam turtui sukurti ir prižiūrėti, apskaitos užtikrina, kad valstybės lėšos, skirtos šiam turtui sukurti ir prižiūrėti būtų apskaitomos Europos Sąjungos teisės aktų ir nacionaliniuose teisės aktuose, reglamentuojančiuose bendruosius valstybės biudžeto lėšų skyrimo ir apskaitos principus, nustatyta tvarka.


Gavus patikslintus duomenis ir tinkamus įregistruoti VĮ Registrų centre žemės sklypus iš Nacionalinės žemės tarnybos prie Žemės ūkio ministerijos, pateikti visą reikiamą informaciją Nacionaliniam bendrųjų funkcijų centrui šių sklypų užregistravimui.

Lietuvos automobilių kelių direkcija patobulino valstybinės reikšmės kelių turto apskaitos duomenų bazę, t. y. žemės sklypų savikainos, tikrosios vertės rezervo ir nuvertėjimo sąnaudų registravimo, įvertinimo ir pokyčio skaičiavimą pagal ketvirčius ir pagal turto vienetus. Nacionaliniam bendrųjų funkcijų centrui direkcija pateikė žemės po valstybinės reikšmės keliais, gautos iš Nacionalinės žemės tarnybos 2018 m., tikrosios vertės pokyčių buhalterinę pažymą, pagal kurią centras atliko žemės tikrosios vertės pokyčių koreguojančius įrašus. Centras iki 2019 m. finansinių ataskaitų rinkinio sudarymo buhalterinėje apskaitoje patikslino duomenis apie žemės sklypų vertes pagal turto vienetus.


VšĮ NKC planuoja įgyvendinti šias duomenų saugumo priemones: gauti Valstybinės duomenų apsaugos inspekcijos leidimą tvarkyti sveikatos duomenis, parengti asmens duomenų tvarkymo taisykles, parengti asmens duomenų perdavimo ir asmens duomenų tvarkymo sutartis, peržiūrėti ir, esant poreikiui pakoreguoti duomenų subjekto sutikimo ir informavimo formas, parengto dokumentą dėl darbuotojų, turinčių teise dirbti su asmenų duomenimis, atsakomybes, parengti valdomų registrų ir informacinių sistemų saugos nuostatus, parengti saugaus elektroninės informacijos tvarkymo taisykles, parengti informacinių sistemų veiklos tęstinumo valdymo planą.

Nacionalinis kraujo centras 2021-03-16 raštu informavo, kad šiuo metu nevaldo valstybės informacinių sistemų ir registrų, kurioms būtų privaloma patvirtinti rekomendacijoje nurodytus dokumentus. Centro direktorius 2021-01-14 įsakymu Nr. B-17 patvirtino informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarkos aprašą, taip pat visų centro sistemų, kuriose yra tvarkomi asmens duomenys, veiklos tęstinumo planą.


Rengiant 2020–2022 metų valstybės biudžeto programų sąmatų projektą, ir planuoti valstybės biudžeto lėšas, skiriamas rezidentus rengiančioms įstaigoms (rezidentūros bazėms) praktiką atliekančių gydytojų rezidentų bazinei algai, socialinio draudimo įmokoms ir įmokoms į garantinį fondą, išlaidų ekonominės klasifikacijos straipsnyje 2.8.1.1.1.2 „Kitos išlaidos kitiems einamiesiems tikslams“.

Sveikatos apsaugos ministerija 2021 m. sąmatoje valstybės biudžeto lėšas, skiriamas rezidentus rengiančioms ministerijai pavaldžioms įstaigoms (rezidentūros bazėms), praktiką atliekančių gydytojų rezidentų bazinei algai, socialinio draudimo įmokoms ir įmokoms į Garantinį fondą mokėti, patvirtino išlaidų ekonominės klasifikacijos straipsnyje 2.8.1.1.1.2. „Kitos išlaidos kitiems einamiesiems tikslams“.


Raštu iki 2019-09-30 pavesti NBFC: 1. Perskaičiuoti 2018 m. ministerijos darbuotojų darbo užmokestį, kai skaičiavimuose buvo naudojamas vidutinis darbo užmokestis, ir:1.1. jeigu buvo išmokėta per mažai, susidariusį skirtumą išmokėti ministerijos darbuotojams;1.2. jeigu buvo išmokėta per daug, susidariusį skirtumą grąžinti į ministerijos atsiskaitomąją sąskaitą.2. Pateikti su darbo užmokesčiu susijusių mokesčių patikslintas ataskaitas ir deklaracijas.3. Perskaičiuoti atostogų rezervą 2018-12-31.4. Nustatytas apskaitos klaidas ištaisyti vadovaujantis VSAFAS nuostatomis.5. Nustatyti papildomas priemones ministerijos buhalterinės apskaitos tvarkymo kontrolei užtikrinti bei apie jas raštu informuoti ministeriją.

Nacionalinis bendrųjų funkcijų centras išsiaiškino vidutinio darbo užmokesčio skaičiavimo klaidų priežastis ir susidariusį darbo užmokesčio skirtumą išmokėjo (kai ministerijos darbuotojams buvo išmokėta per mažai) arba išieškojo (kai ministerijos darbuotojams buvo išmokėta per daug) ir grąžino į valstybės iždą. Centras perskaičiavo ministerijos darbuotojų atostogų rezervą ir buhalterinėje apskaitoje ištaisė klaidas, atitinkamoms institucijoms pateikė patikslintas su darbo užmokesčiu susijusių mokesčių ataskaitas ir deklaracijas. Siekdamas išvengti klaidų ateityje centras taikys darbo užmokesčio skaičiavimo kontrolės procedūras ir tikrins bei testuos darbo užmokesčio skaičiavimo sistemos nustatymus. Įvertinus atostogų rezervo registravimo teisingumą 2019-12-31 būklei neatitikimų nenustatyta.


Koregavimai apskaitoje ir finansinėse ataskaitose bus atliekami, kai Sveikatos apsaugos ministerija nustatys vieningus kraujo ir jo komponentų apskaitos tvarką.

Kadangi rekomendacijos įgyvendinimas iš esmės priklauso nuo Sveikatos apsaugos ministerijos veiksmų, todėl šios rekomendacijos priežiūrą tęsiame su šiai ministerijai teiktos rekomendacijos „nustatyti kraujo ir jo komponentų apskaitos tvarką (įskaitant donorų kraujo įsigijimo ir jo komponentų pasigaminimo savikainos nustatymą) ir užtikrinti, kad ji būtų vienodai taikoma ministerijos konsoliduojamų viešojo sektoriaus subjektų grupėje“ įgyvendinimo priežiūra.


Atnaujinti Valstybės švietimo ir mokslo stebėsenos tvarkos aprašą (grupės funkcijos, nauji koordinavimosi elementai).

2019-06-27 ministro įsakymu Nr. V-757 atnaujintas ir patvirtintas Valstybės švietimo ir mokslo stebėsenos tvarkos aprašas, jame patvirtinant stebėsenos koordinavimo grupės posėdžių periodiškumą (ne rečiau kaip 3 kartus per metus). 2019-11-22 aprašas atnaujintas (ministro įsakymu Nr. V-1362), nurodant konkrečias įstaigas (Nacionalinė švietimo agentūra, Studijų kokybės vertinimo centras, Kvalifikacijų ir profesinio mokymo plėtros centras), kurioms pavesta vykdyti apraše numatytas švietimo ir mokslo stebėsenos veiklas. Audito ataskaitoje nurodytos problemos dėl grupės atliekamų koordinavimo funkcijų, susijusių su didelės apimties ir brangių tyrimų atlikimu, liko neišspręstos, nes išvados ar siūlymai dėl tokių tyrimų poreikio 2017-2019 m. nebuvo teikti (2017-2019 m. darbo grupės posėdžių protokolai). Ministerija koordinavimo grupei numatytų funkcijų keisti neplanuoja.


Peržiūrėti apskaitą reglamentuojančių teisės aktų reikalavimus dotacijų ir subsidijų, skiriamų akcinėms ar uždarosioms akcinėms bendrovėms, apskaitai, esant poreikiui, parengti teisės aktų pakeitimų projektus ir kreiptis į Finansų ministeriją dėl teisės aktų pakeitimų.

Susisiekimo ministerija 2020-08-04 raštu Nr. 2-3895 „Dėl valstybinio audito rekomendacijų įgyvendinimo“ kreipėsi į Finansų ministeriją dėl išimtinai Lietuvos valstybei nuosavybės teise priklausančio turto viešosios geležinkelių infrastruktūros apskaitos klausimo įtraukimo į artimiausią Viešojo sektoriaus apskaitos ir finansinės atskaitomybės standartų komiteto posėdžio darbotvarkę. Finansų ministro 2020-11-27 įsakymu Nr. 1K-389 pakeisto Viešojo sektoriaus apskaitos ir finansinės atskaitomybės 14-ojo standarto 48.3.2 p. numatyti dotacijos, suteiktos valstybės arba savivaldybės valdomai bendrovei ilgalaikiam turtui, kuris yra išimtinė valstybės nuosavybė, įsigyti, apskaitos reikalavimai. Taikant nuosavybės metodą, po pirminio investicijos pripažinimo dienos investicijos balansinė vertė didinama dotacijos balansine verte, jei dotacija suteikta valstybės arba savivaldybės valdomai bendrovei ilgalaikiam turtui, kuris yra išimtinė valstybės nuosavybė, įsigyti. Pakeitimai bus taikomi finansinių ataskaitų ir konsoliduotųjų finansinių ataskaitų rinkiniams, rengiamiems už 2021 m. ir vėlesnius ataskaitinius laikotarpius.


Įdiegti visų socialinės paramos formų elektroninį prašymą.

Socialinės apsaugos ir darbo ministerijai įgyvendinant „Socialinės paramos šeimai informacinės sistemos elektroninių paslaugų plėtra“ projektą, numatyta sukurti naujas ir modernizuoti esamas paslaugas, įskaitant ir prašymų formų socialinei paramai (piniginės socialinės paramos, socialinių paslaugų) perkėlimą į elektroninę erdvę tų paslaugų, kurių galimybė Socialinės paramos šeimai informacinės sistemoje (SPIS) gyventojams naudotis elektroninių viešųjų paslaugų rinkiniu, t. y. pateikti prašymus elektroniniu būdu, dar nėra realizuota. Priemonė bus įvykdyta įgyvendinus projektą „Socialinės paramos šeimai informacinės sistemos elektroninių paslaugų plėtra“. Funkcionalumus planuojama sukurti iki 2026 m . liepos mėn. (pratęstas projekto veiklų įgyvendinimo terminas).


Nacionalinis bendrųjų funkcijų centras parengs detalų pajamų apskaitos tvarkos aprašą, kuriame pagal pajamų rūšis bus pateikta pajamų pripažinimo registravimo apskaitoje ir pateikimo finansinėse ataskaitose ir kitose su pajamų atskleidimu susijusiose ataskaitose tvarka.

Nacionalinio bendrųjų funkcijų centro (NBFC) ir viešojo sektoriaus subjektų, kurių buhalterinę apskaitą centralizuotai tvarko NBFC, sąskaitų planas ir apskaitos politika parengta ir patvirtinta direktoriaus 2021-01-05 įsakymu Nr. V-38. Sveikatos apsaugos ministerija 2021-01-25 raštu Nr. (6.47-13) 10-392 pranešė įstaigoms, kurių buhalterinės apskaitos NBFC netvarko centralizuotai, apie naują apskaitos politikos nuostatų redakciją, prašydama įvertinti jų apskaitos politikos nuostatų atitiktį ministerijos apskaitos politikai ir pagal poreikį ją patikslinti. Ministerijos konsolidavimo grupei priklausančių įstaigų apskaitos politikos nuostatų suderinimą stebėsime kartu su kita priemone „planuojama kreiptis į įstaigas, kurios yra įtraukiamos į konsoliduotųjų finansinių ataskaitų rinkinį, dėl panašaus pobūdžio apskaitos trūkumų įvertinimo ir (ar) ištaisymo (koregavimo)“.


Įvertinti galimybes atlyginti (išieškoti) negautas pajamas į valstybės biudžetą iš žalą sąlygojusių subjektų (naudos gavėjų) teisiniu ir naudos aspektais ir priimti sprendimus, susijusius su žalos atlyginimu.

Sveikatos apsaugos ministerija, įvertinusi negautų pajamų už naudojimąsi valstybės turtu išieškojimo galimybes teisiniu ir naudos (finansinės, administracinės naštos) aspektais, 2021-12-30 raštu Nr. (6.47Mr-13) 10-6848 ,,Dėl žalos valstybės biudžetui atlyginimo“ kreipėsi į Lietuvos sveikatos mokslų universiteto ligoninę Kauno klinikas, prašydama klinikų 49 441,04 Eur (be pridėtinės vertės mokesčio) pajamas, gautas iš neteisėtai vykdytos pardavimo (vending) aparatų valdytojų veiklos, pervesti į ministerijos atsiskaitomąją sąskaitą. Kauno klinikos 2022-01-06 įvykdė ministerijos reikalavimą ir ministerija grąžintas lėšas 2022-01-26 pervedė į valstybės biudžetą.


Įvertinti sistemines priežastis, trukdančias tinkamam valstybės turto nuomos teisiniam režimui užtikrinti SAM pavaldžiose įstaigose. Esant poreikiui nustatyti papildomas vidaus kontrolės priemones ministerijos turto naudojimo srityje.

Vadovaujantis Sveikatos priežiūros įstaigų įstatymo pakeitimu (2020-06-25 Nr. XIII-3149, kuris įsigaliojo nuo 2020-09-01) valstybė jai nuosavybės teise priklausantį ilgalaikį materialųjį turtą Vyriausybės nustatyta tvarka Lietuvos nacionalinės sveikatos sistemos asmens ir (ar) visuomenės sveikatos priežiūros viešosioms įstaigoms, kurių savininkas (dalininkas) yra valstybė, perduoda patikėjimo teise pagal patikėjimo sutartis. Pagal pasikeitusį teisinį reglamentavimą valstybės viešosios įstaigos pačios valdys turtą pagal patikėjimo sutartį ir galės turtą nuomoti arba perduoti panaudai Vyriausybės nustatyta tvarka.


Atlikti išankstinių mokėjimų likučių pagal sutartis su Jungtinių Amerikos Valstijų Vyriausybe (2001 m. gruodžio 17 d. sutartis Nr. LH-B-UAN ir 2002 m. lapkričio 13 d. sutartis Nr. LH-B-UAP) ir Norvegijos Karalystės gynybos ministerija (2011 m. gruodžio 14 d. sutartis Nr. 2SU-108) analizę ir buhalterinę apskaitą tvarkančiai tarnybai pateikti informaciją apie išankstinių mokėjimų likučius.

Atlikta išankstinių mokėjimų likučių pagal sutartis su JAV Vyriausybe (2001-12-17 sutartis Nr. LH-B-UAN ir 2002-11-13 sutartis Nr. LH-B-UAP) ir Norvegijos Karalystės gynybos ministerija (2011-12-14 sutartis Nr. 2SU-108) analizė ir pateikta informacija apie išankstinių mokėjimų likučius buhalterinę apskaitą tvarkančiai tarnybai. Atsižvelgiant į išankstinių mokėjimų likučių derinimo su užsienio tiekėjais specifiką, buvo pakeistos Krašto apsaugos sistemos institucijų inventorizacijos taisyklės (2022-09-01 Nr. V-696). Vadovaujantis jomis išankstinių mokėjimų likučiai su užsienio tiekėjais inventorizuojami sutikrinant juos su pagrindžiančiais apskaitos dokumentais (pvz., sutartimis, mokėjimų dokumentais ir kt.), o faktas apie tokį inventorizavimo būdą nurodomas inventorizacijos apraše.


Parengti kraujo donorystės įstaigoms kraujo ir jo komponentų buhalterinės apskaitos įrašų rekomendaciją.

Lietuvos Respublikos sveikatos apsaugos ministro 2024-01-08 įsakymu Nr. V-18 „Dėl Kraujo donorystę vykdančių įstaigų kraujo įsigijimo ir jo komponentų pasigaminimo savikainos nustatymo tvarkos aprašo patvirtinimo“ pavirtintas Kraujo donorystę vykdančių įstaigų (toliau – KDĮ) kraujo įsigijimo ir jo komponentų pasigaminimo savikainos nustatymo tvarkos aprašas (toliau – Aprašas). Apraše nustatyti kraujo įsigijimo ir jo komponentų pasigaminimo savikainos nustatymo bendrieji reikalavimai, metodika, kaip turėtų būti apskaičiuojama konservuoto kraujo ir kraujo komponentų pasigaminimo savikaina, numatytas reikalavimas KDĮ finansinėse ataskaitose teikti informaciją apie vykdomą kraujo komponentų gamybos veiklą ir kiti Aprašo taikymo reikalavimai.2.Ministerija, siekdama kontroliuoti, kaip įgyvendinami Aprašo reikalavimai SAM konsoliduojamų viešojo sektoriaus subjektų grupės įstaigose VšĮ Nacionaliniame kraujo centre, VšĮ LSMUL Kauno klinikose ir VšĮ VUL Santaros klinikose, vertino minėtų įstaigų 2024 m. I ir II ketv. tarpinių finansinių ataskaitų rinkinių informaciją, susijusią su kraujo komponentų gamybos apskaita.3.Ministerija 2024-06-04 raštu Nr. 10-1938 ir 2024-09-16 raštu Nr. 10-3009 pakartotinai kreipėsi į KDĮ dėl rekomendacijos įgyvendinimo, bei vertino šių įstaigų pateiktą detalią informaciją apie donorų kraujo įsigijimo, kraujo komponentų gamybos, panaudojimo, realizavimo apskaitos įrašus minėtų įstaigų finansinėje apskaitoje. Įstaigos nurodė ūkines operacijas, susijusias su kraujo ir jo komponentų apskaita, ir pateikė buhalterinių sąskaitų korespondencijas šioms operacijoms užregistruoti. 4.VšĮ Nacionalinis kraujo centras informavo, kad centro direktoriaus 2024-02-20. įsakymu Nr. B-43 „Dėl konservuoto kraujo įsigijimo ir jo komponentų pasigaminimo savikainos, VšĮ Nacionaliniame kraujo centre taikomos nuo 2024 m. kovo 1 d., bei konservuoto kraujo pardavimo didžiausios leistinos kainos patvirtinimo“ buvo patvirtinta konservuoto kraujo ir kraujo komponentų pasigaminimo savikaina. Patvirtinti savikainos dydžiai pradėti taikyti įstaigos apskaitoje nuo 2024-03-01 (2024-06-05 raštas Nr. 7-349). Informacija apie kraujo ir kraujo komponentų gamybos veiklos sąnaudas pagal Aprašo reikalavimus pateikta 2024 m. II ketv. finansinių ataskaitų rinkinyje. Pažymėtina, kad kraujo ir kraujo komponentų gamybos veikla VšĮ Nacionaliniam kraujo centrui yra pagrindinė, ir atitinkamai šios veiklos sąnaudos apskaitoje priskiriamos prie įstaigos pagrindinės veiklos sąnaudų. Detalūs apskaitos įrašai, atitinkantys Aprašo reikalavimus, pateikti 2024-09-24 raštu Nr. 7-656.5.VšĮ LSMUL Kauno klinikos informavo, kad 2024-03-06 generalinio direktoriaus įsakymu Nr. V-(1.4E)-197 „Dėl Lietuvos sveikatos mokslų universiteto ligoninės Kauno klinikų kraujo įsigijimo ir jo komponentų pasigaminimo savikainos nustatymo tvarkos aprašo patvirtinimo” buvo patvirtintas kraujo įsigijimo ir jo komponentų pasigaminimo savikainos nustatymo tvarkos aprašas. Nustatyti savikainų dydžiai pradėti taikyti, perskaičiuojant konservuoto kraujo ir jo komponentų savikainas nuo 2024 m. sausio 1 d. (2024-06-07 raštas Nr. S-(1.18E)-4042). Informacija apie kraujo ir kraujo komponentų, priskirtų atsargoms, savikainą ir gamybos veiklos sąnaudas pateikta 2024 m. I ir II ketv. finansinių ataskaitų rinkiniuose. Detalūs apskaitos įrašai, atitinkantys Aprašo reikalavimus, pateikti 2024-09-23 raštu Nr. S-(1.18E)-6508.6.VšĮ VUL Santaros klinikos informavo, kad 2024 m. gegužės 8 d. įstaigos vadovo įsakymu Nr. V-409 buvo patvirtintos kraujo ir jo komponentų pasigaminimo savikainos. Nauji įkainiai įsigaliojo ir apskaitoje pradėti taikyti nuo 2024 m. balandžio 1 d. ir numatomi taikyti iki 2025 m. vasario 28 d. (2024-06-07 raštas Nr. SR-3840). Atsižvelgiant į tai, kad nustatyti savikainos dydžiai pradėti taikyti nuo 2024 m. balandžio 1 d., informacija apie kraujo ir jo komponentų gamybos sąnaudas pateikta 2024 m. II ketv. finansinių ataskaitų rinkinyje. Detalūs apskaitos įrašai, atitinkantys Aprašo reikalavimus, pateikti 2024-09-253 raštu Nr. SR-6106.7.Visa nurodyta informacija pateikta Valstybės kontrolei el. paštu. Valstybės kontrolės nuomone įstaigos kraujo ir jo komponentus apskaito skirtingai: Nacionalinis kraujo centras mažina sąnaudas pagal jų pobūdį, kaip nurodyta ir rekomendacijose, Kauno ir Santarų klinikos sąnaudų pagal pobūdį nemažina, o kaupia kitų sąnaudų grupėje. Lieka neaišku, kaip įstaigų apskaitoje atsispindi ir kam taikoma įsakymu nustatyta kraujo įsigijimo ir jo komponentų pasigaminimo savikaina.


Įvertinus iš Finansų ministerijos gautas metodines rekomendacijas dėl finansavimo sumų apskaitos, pakeisti VMI mokesčių fondo apskaitos politiką ir atlikti įrašus apskaitoje.

Valstybinės mokesčių inspekcijos mokesčių fondas svarsto būdus įgyvendinti Finansų ministerijos teiktas metodines rekomendacijas dėl finansavimo sumų apskaitos. Priemonę laikysime įgyvendinta, kai konfiskuotos prekės bus apskaitomos taikant jas.


Tikslinti Buhalterinės apskaitos vadovo, patvirtinto sveikatos apsaugos ministro 2016-04-13 įsakymu Nr. V-489 „Dėl Lietuvos Respublikos sveikatos apsaugos ministerijos ir jai pavaldžių biudžetinių įstaigų buhalterinės apskaitos vadovo patvirtinimo“ 3 priedo „Ilgalaikio materialiojo turto apskaitos tvarkos aprašas“ nuostatas, susijusias su ilgalaikio materialiojo turto įvedimo į eksploataciją tvarka.

Atsižvelgdami į Nacionalinio bendrųjų funkcijų centro (NBFC) direktoriaus 2021-01-05 įsakymu Nr. V-38 patvirtintą naują NBFC ir viešojo sektoriaus subjektų, kurių buhalterinę apskaitą centralizuotai tvarko NBFC, apskaitos politiką, priemonę laikome neaktualia ir jos stebėjimą tęsiame kartu su priemone „parengti rekomendacijas ministerijai pavaldžioms įstaigoms dėl ilgalaikio materialiojo turto perdavimo naudoti ir prašymų sudaryti panaudos sutartis terminų“.


Sukurti ūkio subjektų, kurie privalo vykdyti aplinkos oro monitoringą, apskaitos sistemą (subjektų sąrašą ir pildymo tvarką).

Aplinkos apsaugos agentūros direktoriaus 2023-12-21 įsakymu Nr. AV-214 patvirtinta  ūkio subjektų, kurie privalo vykdyti aplinkos oro (poveikio aplinkos oro kokybei ir taršos šaltinių išmetamų teršalų) monitoringą, sąrašo forma ir šio sąrašo pildymo tvarkos aprašas.


Parengti rekomendacijas ministerijai pavaldžioms įstaigoms dėl ilgalaikio materialiojo turto įvedimo į eksploataciją ir prašymų panaudos sutartims sudaryti terminų.

Sveikatos apsaugos ministerija pateikė rekomendacijas pavaldžioms įstaigoms: gavusi informaciją apie įstaigai skiriamą ir perduotiną turtą ne vėliau kaip per 3 darbo dienas ji turi pateikti prašymą dėl naujo valstybės turto perdavimo panaudos pagrindais. Ministerija informavo asmens sveikatos priežiūros įstaigas, kad turtu negalima naudotis, kol nėra sudarytos jo panaudos sutartys arba jis nėra perduotas pagal patikėjimo sutartis.


Parengti Lietuvos Respublikos sveikatos apsaugos ministerijos 2019 metų konsoliduoto finansinių ataskaitų rinkinio aiškinamojo rašto informacijos apie atsargų vertės pasikeitimą detalizavimą (kraujo donorystės įstaigų) ir pateikti Nacionaliniam bendrųjų funkcijų centrui.

Pagal įstaigų pateiktus duomenis Nacionalinis bendrųjų funkcijų centras parengė 2019 m. ministerijos konsoliduotųjų finansinių ataskaitų rinkinio aiškinamojo rašto informaciją. Kadangi įstaigos skirtingai įtraukė į apskaitą kraują ir jo komponentus ir skirtingai atskleidė aiškinamajame rašte, priemonės įgyvendinimas tikslą pasiekė tik iš dalies. Duomenys aiškinamajame rašte buvo neteisingi.


Patikslinti Nekilnojamojo turto registro duomenys apie žemės ir akvatorijos užimamus plotus Uosto direkcijos generalinio direktoriaus įsakyme (4.1 priemonė) nustatyta tvarka ir terminais.

Audituotas subjektas informavo, kad paskutinį kartą Uosto didžiojo sklypo  (kad. Nr. 2101/0010:101) kadastro duomenys buvo atnaujinti 2023-07-12 , padalijus sklypą į atskirus sklypus, t.y. uosto didžiojo sklypo pagrindu buvo suformuoti žemės sklypai Memelio miestui (3 vnt), Piliavietės teritorijoje (5 vnt.), Nemuno g. 145.


Peržiūrėti ir atnaujinti Nekilnojamojo turto registro duomenis apie savivaldybės patikėjimo teise valdomą valstybės nekilnojamąjį turtą

Pasvalio r. savivaldybė pripažino netinkamais (negalimais) naudoti savivaldybės patikėjimo teise valdomą valstybei nuosavybės teise priklausantį  nekilnojamąjį turtą (NT): ūkinį pastatą (unikalus Nr. 6796-2001-6032, 27 kv. m), kiemo statinį – šulinį (unikalus Nr. 6796-2001-6054), esančius Vilniaus g. 20, Joniškėlio m. Vadovaujantis Vyriausybės 2023-10-30 nutarimu Nr. 830 „Dėl valstybės nekilnojamojo turto nurašymo“ minėtas NT išregistruotas iš Nekilnojamojo turto Registro 2024 m. II ketv.


Užtikrinti asmenų su negalia poreikiams nepritaikytų svarbiausių pastatų pritaikymo veiksmų planų parengimą.

Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos (toliau  - ANTA) 2024 m. balandžio 23 d. Aplinkos ministerijai pristatė atliktą valstybės ir savivaldybių institucijų pastatų prieinamumo įsivertinimo tyrimą. Sutarta, kad ANTA parengia  oficialų raštą ir pateikia atliktų tyrimų rezultatus  Aplinkos ministerijai. Juos pateikus, bus pradėti rengti  asmenų su negalia poreikiams nepritaikytų svarbiausių pastatų veiksmų planai.


Įteisinta Asmens dokumentų išrašymo sistema (ADIS)

Įgyvendinant priemonę:-vidaus reikalų ministro 2023-12-19 įsakymu Nr. 1V-830 patvirtinti ADIS nuostatų pakeitimai užregistruoti Registrų ir valstybės informacinių sistemų registre;- parengtas specifikacijos projektas.  Priemonę laikome iš dalies įgyvendinta, kadangi nepatvirtinta sistemos specifikacija.


Patvirtinti analitinių apskaitos žiniaraščių, ataskaitų ir/ar registrų, kurių pagrindu bus sudaromas suvestinis apskaitos registras „Didžioji knyga“ ir finansinių ataskaitų rinkinys, turinį ir skaičių.

Valstybinės mokesčių inspekcijos mokesčių fondas sukūrė keturiolika analitinių apskaitos žiniaraščių, kurie buvo patvirtinti Valstybinės mokesčių inspekcijos viršininko 2024-03-29 įsakymu Nr. V-108 „Dėl Valstybinės mokesčių inspekcijos prie Lietuvos Respublikos finansų ministerijos viršininko 2010 m. gruodžio 31 d. įsakymo Nr. V-414 „Dėl Valstybinės mokesčių inspekcijos prie Lietuvos Respublikos finansų ministerijos mokesčių fondo apskaitos vadovo patvirtinimo“ pakeitimo“.


Aplinkos ministerijos struktūrinių padalinių vadovams susipažinti su pavaldžių darbuotojų privačių interesų deklaracijų duomenimis ir neskirti pavaldiems darbuotojams užduočių, susijusių su jų privačių interesų deklaracijose nurodytu galimu interesų konfliktu.

Aplinkos ministro 2019-06-01 pavedimu Nr. D18-20 nustatyti periodiškumas ir terminai viešųjų ir privačių interesų deklaracijoms pateikti, patikslinti, susipažinti su jų duomenimis. Aplinkos ministerijos Korupcijos prevencijos ir vidaus tyrimų skyrius apklausė struktūrinių padalinių vadovus dėl praktinio ministro pavedimo vykdymo ir numatė poreikį tobulinti procesus. Siekiant veiksmingo praktinio Viešųjų ir privačių interesų derinimo įstatymo įgyvendinimo Aplinkos ministerijoje, parengtas ir aplinkos ministro 2020-06-18 įsakymu Nr. D1-369 patvirtintas Viešųjų ir privačių interesų derinimo tvarkos aprašas. Minėtu įsakymu  ministras įgaliojo tiesioginius vadovus (pagal struktūrinių padalinių nuostatus ir/ar pareigybių aprašymus vykdančius tiesioginio vadovavimo funkcijas pavaldžių darbuotojų atžvilgiu) esant interesų konfliktui priimti sprendimus dėl pavaldžių darbuotojų nušalinimo ar nenušalinimo. Ministras 2020-10-06 įsakymu D1-591 „Dėl Aplinkos ministro 2020-06-18 įsakymo Nr.D1-369 pakeitimo“ nustatė terminą per kurį tiesioginiai vadovai (pagal struktūrinių padalinių nuostatus ir/ar pareigybių aprašymus vykdančius tiesioginio vadovavimo funkcijas pavaldžių darbuotojų atžvilgiu) gavę informaciją turi susipažinti  su viešomis Vyriausiosios tarnybinės etikos komisijos tinklalapyje skelbiamomis pavaldžių darbuotojų privačių interesų deklaracijomis.


Parengti 2.1 priemonėje numatytos Bazinio paslaugų paketo šeimai įgyvendinimo savivaldybėse stebėsenos vykdymo metodines rekomendacijas savivaldybėms

Socialinės apsaugos ir darbo ministrė 2023 -05-03 įsakymu Nr. A1-282 „Dėl Baziniame paslaugų šeimai pakete nurodytų paslaugų prieinamumo vertinimo rodiklių patvirtinimo“  patvirtino pakete nurodytų paslaugų prieinamumo vertinimo rodiklius. Įsakymu nustatomi bazinio paslaugų šeimai pakete numatytų paslaugų prieinamumo vertinimo rodikliai bei jų siektinos reikšmės ir rekomenduojama savivaldybėms bendradarbiauti su Socialinės apsaugos ir darbo ministerija, užtikrinant Bazinių paslaugų šeimai pakete nustatytų paslaugų prieinamumą ir kasmet teikiant informaciją apie paslaugų prieinamumo vertinimo rodiklius.Socialinės apsaugos ir darbo ministerija kartu su institucijomis, pagal kompetenciją atsakingomis už Baziniame paslaugų šeimai pakete nurodytų paslaugų koordinavimą, parengė išsamų Baziniame paslaugų šeimai pakete reglamentuotų paslaugų teikimo savivaldybėse išaiškinimą. Ministerija 2023 m. gegužės 12 d. Lietuvos savivaldybių asociacijai ir savivaldybių administracijoms išsiuntė raštą „Dėl Bazinio paslaugų šeimai paketo įgyvendinimo“. Pateikta informacija savivaldybių specialistams padės geriau suprasti naujų paslaugų, įtrauktų į Bazinį paslaugų šeimai paketą, turinį, jų organizavimo ir teikimo specifiką, paskatins savivaldybes efektyviai įgyvendinti su tuo susijusius teisės aktus.


Atsižvelgiant į vertinimo rezultatus, parengti ir suderinti su Aplinkos ministerija priemonių įgyvendinimo planą.

Aplinkos ministerija informavo, kad Patikrinimų planavimo IS sukūrimas suplanuotas, skirtas įgyvendinimui reikalingas finansavimas, vykdomi IS kūrimo parengiamieji darbai


Sunykusį turtą teisės aktų nustatyta tvarka nurašyti ir likviduoti,  patikslinti šio turto kadastro duomenis (išregistruoti iš Nekilnojamojo turto registro).

Laukiame informacijos dėl valstybinėms funkcijoms įgyvendinti patikėtų ir sunaikintų 2 ūkinių pastatų (bendras plotas – 23 kv., unikalūs Nr.: 8596-1000-4024 ir 8596-1000-4035) nurašymo, likvidavimo ir išregistravimo iš Nekilnojamojo turto registro.


Parengti darbuotojų, aptarnaujančių darbo ieškančius asmenis, mokymų, susijusių su naujų darbo metodų (paslaugų standartų) įdiegimu, grafiką.

Užimtumo tarnybos direktoriaus 2022 m. rugsėjo 2 d. įsakymu Nr. V-268 patvirtintas 2022 m. Priemonių įgyvendinimo organizavimo skyriaus vykdomų vidinių mokymų Užimtumo tarnybos specialistams sąrašas. Vidiniai mokymai dėl darbo su darbo ieškančiais asmenimis metodikos ir paslaugų standartų taikymo vykdyti 2022 m. rugsėjo 15 d. 2022 m. lapkričio mėn. planuojami mokymai tarnybos specialistams užsieniečių iš trečiųjų šalių įdarbinimo sritį reglamentuojančių teisės aktų įgyvendinimo bei registravimo(si) Užimtumo tarnyboje proceso naujovių klausimais. Mokymų planas 2023 m. bus parengtas 2022 m. gruodžio mėn.


Sukurti elektroninę asmens bylą, kurioje būtų kaupiami duomenys apie visą asmeniui / šeimai teikiamą paramą (paslaugas, išmokas ir lengvatas).

Elektroninė asmens byla, kurioje būtų kaupiami duomenys apie visą asmeniui / šeimai teikiamą paramą (paslaugas, išmokas ir lengvatas) yra sukurta ir ja naudojasi Socialinės paramos šeimai informacinės sistemos (SPIS) naudotojai (darbuotojai turintys atitinkamas prieigos teises). Socialinės apsaugos ir darbo ministerijai įgyvendinant „Socialinės paramos šeimai informacinės sistemos elektroninių paslaugų plėtra“ projektą, numatyta socialinės paramos gavėjo elektroninę bylą - socialinės paramos gavėjo kortelę – modifikuoti, taip pat papildyti socialinės paramos gavėjo kortelės funkcionalumą ir papildomai projekto apimtyje sukuriamomis paslaugomis. Modifikavimas bei papildymas bus įvykdytas įįgyvendinus projektą „Socialinės paramos šeimai informacinės sistemos elektroninių paslaugų plėtra“ (iki 2026 m . liepos mėn.). Priemonę laikysime įgyvendinta kai bus užbaigtas "Socialinės paramos šeimai informacinės sistemos elektroninių paslaugų plėtra "projektas.


Tikslinga paskirstyti funkcijas tarp Tautinių mažumų departamento padalinių ir atskirti projektų konkursų finansavimo nuostatų rengimo ir tvirtinimo, konkursų organizavimo ir jų administravimo funkcijas.

Departamento direktorius įvertino funkcijų atskyrimo galimybes ir 2019-09-30 įsakymu Nr. ĮV-32 projektų konkursų finansavimo nuostatų rengimo, projektų konkursų organizavimo ir jų įgyvendinimo kontrolės funkcijas pavedė atlikti skirtingų struktūrinių padalinių specialistams.


Nustatyta tvarka teisės aktų registre bus registruojami ir skelbiami departamento priimti norminiai teisės aktai.

Teisės aktų registre paskelbta nauja Tautinių mažumų kultūros ir integracijos centrų veiklos projektų dalinio finansavimo iš valstybės biudžeto lėšų tvarka ir nauja Kultūros projektų, skatinančių tautinių mažumų kultūros plėtotę, dalinio finansavimo iš valstybės biudžeto lėšų tvarka.


Optimizuoti gautos informacijos apdorojimą įstaigoje, siekiant pagerinti galimų įsipareigojimų vertinimą ir registravimą, labiau išnaudojant DVS „Avilys“ funkcijas ar kt. būdais.

Siekiant pagerinti galimų įsipareigojimų vertinimą ir registravimą, Teisingumo ministerija dokumentų valdymo sistemoje „Avilys“ sukūrė papildomus laukus, kurie palengvino duomenų paiešką ir apdorojimą bei leidžiančius informaciją apie neapibrėžtuosius įsipareigojimus arba atidėjinius grupuoti, nurodyti neapibrėžtųjų įsipareigojimų atsiradimo tikimybę. Ministerija surinko informaciją apie galimus Lietuvos valstybės įsipareigojimus (2019-12-31), priėmus sprendimus bylose, vykstančiose dėl žalos, padarytos valdžios institucijų neteisėtais veiksmais (netinkamų kalinimo sąlygų) atlyginimo iš Kalėjimų departamento prie Lietuvos Respublikos teisingumo ministerijos ir jam pavaldžių įstaigų bei šios informacijos pagrindu galimus įsipareigojimus apskaitė ministerijos apskaitoje - užregistravo kaip atidėjinius arba neapibrėžtuosius įsipareigojimus, priklausomai nuo jų atsiradimo tikimybės.


Papildyti projektų įgyvendinimo stebėsenas pagal poreikį.

Sukurta nauja Power BI sistemos stebėsena (ataskaita), kuri apima skirtingų Bendrovėje naudojamų IT sistemų informaciją ir duomenis ir leidžia sekti infrastruktūros objektų įgyvendinimą numatytais terminais.


Pagal poreikį inicijuoti savižudybių prevencijos priemonių planavimui reikiamus tyrimus.

Sveikatos apsaugos ministro sudaryta darbo grupė atliko studentų apklausą, siekdama įvertinti jų žinias apie savižudybių rizikos valdymą, ir pateikė ataskaitą Sveikatos apsaugos ministerijai. Seimo 2019-10-17 nutarimu Nr. XIII-2493 patvirtintos Lietuvos sveikatos 2014–2025 metų strategijos uždavinys „Mažinti savižudybių skaičių“ parengtas remiantis VU Filosofijos fakulteto suicidologų atliekamais kokybiniais tyrimais su nusižudžiusiųjų artimaisiais, tyrimais, nagrinėjančiais savižudiško elgesio stigmą, suicidiškumo prielaidas, LSMU atliktu sveikatos netolygumo tyrimu pagal užsienio praktiką ir tarptautinių organizacijų rekomendacijas savižudybių prevencijos srityse, JT Darnaus vystymosi darbotvarke, ES valstybių gerąja patirtimi, PSO ir EBPO rekomendacijomis, Lietuvos statistiniais duomenimis. Iš Visuomenės sveikatos stiprinimo fondo lėšų 2019 m. skirta 39 tūkst. Eur tyrimui „Savižudybių prevencijos veiksmingumo tyrimas savivaldybėse“, kurį 2020 m. atliks VU. Tyrimo tikslas – išanalizuoti pasirengimą reaguoti į savižudybės krizę dešimtyje Lietuvos savivaldybių, pasižyminčių aukščiausiais savižudybių rodikliais, ir pateikti praktines rekomendacijas egzistuojančios sistemos tobulinimui.


Švietimo, mokslo ir sporto ministerija siekdama tiksliau įvertinti atviros prieigos principu veikiančios MTEP infrastruktūros panaudojimo apimtis, mokslo ir studijų institucijų gaunamą naudą, o kartu ir sumažinti administracinę naštą, inicijuoja Lietuvos Respublikos švietimo ir mokslo ministro 2017 m. lapkričio 23 d. įsakymo Nr. V-929 „Dėl Duomenų apie universitetų ir mokslinių tyrimų institutų mokslinių tyrimų ir eksperimentinės plėtros ir meno veiklą pateikimo formos patvirtinimo“ pakeitimus. Pakeitimais numatoma, kad vertinamieji vienetai kasmet turės teikti informaciją apie 1) atviros prieigos principu veikiančios MTEP infrastruktūros išorės naudotojų skaičių, 2) išorės naudotojams suteiktų paslaugų skaičių ir 3) už šias paslaugas gautas pajamas (tūkst. Eur).Patvirtinti pakeitimus planuojama 2019 m. II ketv. Duomenis apie atviros prieigos principu veikiančią MTEP infrastruktūros panaudojimą pagal atnaujintą formą vertinamieji vienetai turėtų pateikti 2019 m. IV ketv.

Siekiant tiksliau įvertinti atviros prieigos principu veikiančios MTEP infrastruktūros panaudojimo apimtis, mokslo ir studijų institucijų gaunamą naudą, o kartu ir sumažinti administracinę naštą, ŠMSM parengė LR švietimo ir mokslo ministro 2017 m. lapkričio 23 d. įsakymo Nr. V-929 „Dėl Duomenų apie universitetų ir mokslinių tyrimų institutų mokslinių tyrimų ir eksperimentinės plėtros ir meno veiklą pateikimo formos patvirtinimo“ pakeitimus, kurie buvo patvirtinti 2019 m. balandžio 4 d.. Pakeitimais numatyta, kad vertinamieji vienetai kasmet turi teikti informaciją apie 1) atviros prieigos principu veikiančios MTEP infrastruktūros išorės naudotojų skaičių, 2) išorės naudotojams suteiktų paslaugų skaičių ir 3) už šias paslaugas gautas pajamas (tūkst. Eur). Ministerija vertinamiesiems vienetams taip pat parengė šių duomenų teikimo instrukcijas. Taip pat su mokslo ir studijų institucijų valdomos atviros prieigos infrastruktūros panaudojimu tiesiogiai susiję ir Lietuvos mokslo tarybos „Vieversio“ duomenų bazė, kurioje kaupiama informacija gautas pajamas  už MTEP veiklą (verslo ir viešojo sektoriaus MTEP užsakymai, tarptautinės programos, pajamos už patentus).


Peržiūrėti žalos, atsiradusios dėl valdžios institucijų neteisėtų veiksmų atlyginimo ir atstovavimo valstybei ir Lietuvos Respublikos Vyriausybei įstatymo nuostatas ir išanalizuoti, ar nereikėtų keisti įstatymo nuostatų dėl institucijų pareigos pranešti apie bylos iškėlimą ir priimtą teismo sprendimą, prireikus parengti reikalingus teisės aktų projektus.

2022-06-30 priimto Žalos, atsiradusios dėl valdžios institucijų neteisėtų veiksmų atlyginimo ir atstovavimo valstybei ir Lietuvos Respublikos Vyriausybei įstatymo Nr. IX-895 2, 3, 4 ir 5(1) straipsnių pakeitimo įstatymo Nr. XIV-1377 2 straipsnio 5 dalyje valstybės institucijoms yra nustatyta prievolė pranešti Teisingumo ministerijai apie teismuose iškeltus finansinius reikalavimus Lietuvos valstybei. Teisingumo ministro 2022-01-06 įsakymu Nr. 1R-9 patvirtinta teismų sprendimų vykdymo tvarka, pagal kurią Teisinio atstovavimo grupės atsakingas darbuotojas kas ketvirtį iki kito mėnesio 18 d. parengia apskaitos žiniaraščius, skirtus atidėjiniams ir neapibrėžtiesiems įsipareigojimams, galintiems atsirasti priėmus sprendimus vykstančiuose teisminiuose procesuose, bei neapibrėžtajam turtui, galinčiam atsirasti Teisingumo ministerijos atlygintą žalą išieškant regreso tvarka iš atsakingų už žalą asmenų, įtraukti į apskaitą.


Vidutinio laikotarpio veiksmai ir priemonės: atsižvelgiant į savivaldybių vykdomų funkcijų peržiūros rezultatus, inicijuoti, parengti ir pateikti Vyriausybei pokyčiams reikalingų įstatymų, reglamentuojančių savivaldybių vykdomas funkcijas, pakeitimų projektai.

Priemonę laikome neįgyvendinta, kadangi nėra atlikta savivaldybių vykdomų funkcijų peržiūra bei neparengti pokyčiams reikalingų įstatymų, reglamentuojančių savivaldybių vykdomas funkcijas, pakeitimų projektai.


Suinteresuotoms institucijoms (Ekonomikos ir inovacijų ministerija, Energetikos ministerija, Socialinės apsaugos ir darbo ministerija, Susisiekimo ministerija, Vidaus reikalų ministerija, Žemės ūkio ministerija) pagal kompetenciją šešėlinės ekonomikos ir su ja susijusių neigiamų reiškinių mažinimo srityje nustatyti savo srities duomenų gavimo, kaupimo, apdorojimo ir analizės institucinius poreikius, kurie galėtų būti realizuojami per i.MAS ir (arba) alternatyvų analizės ir kompetencijų centrą, taip pat suformuluoti įžvalgas dėl optimalios nacionalinio analizės ir kompetencijų centro alternatyvos funkcionavimo modelio.

Finansų ministerija 2020-06-18 informavo, kad Strateginių projektų portfelio komisija pritarė (2020-03-03 protokolas Nr. STP-4) Šešėlinės ekonomikos mažinimo programos (toliau – Programa) planui, kurį sudaro keturi projektų planai, tarp kurių yra ir Duomenų analizės ir kompetencijų centro veiklos nacionaliniu lygmeniu modelio parinkimo projekto planas (toliau – Projekto planas), įgyvendinantis pirmą rekomendaciją. Projekto plane numatyta, kad iki 2020-03-31 Ekonomikos ir inovacijų, Energetikos, Socialinės apsaugos ir darbo, Susisiekimo, Vidaus reikalų ir Žemės ūkio ministerijos Finansų ministerijai pateikia savo poreikius kovos su šešėliu funkcijai pagal kompetenciją įgyvendinti ir atitinkamas įžvalgas dėl duomenų analizės modelio. Minėtos ministerijos ir (arba) joms pavaldžios įstaigos pateikė Finansų ministerijai savo poreikius. Finansų ministerija 2021-01-25 informavo jog įvertino Ekonomikos ir inovacijų, Energetikos, Socialinės apsaugos ir darbo, Susisiekimo, Vidaus reikalų ir Žemės ūkio ministerijų pateiktus poreikius kovos su šešėliu funkcijai pagal kompetenciją įgyvendinti ir 2021-02-01 pateikė parengtą Pasiūlymų dėl Valstybinės mokesčių inspekcijos duomenų analizės ir kompetencijų centro tolesnės veiklos nacionaliniu lygmeniu modelio projektą.


Sukurti paslaugų vertinimo (tiek žvaigždutėmis, tiek pagal komentarus) ir analizės procesą, kuriame būtų apibrėžiama vertinimo tvarka, periodiškumas, numatomi veiksmai dėl gautų pastebėjimų.

Valstybinė mokesčių inspekcijos viršininko 2020-12-22 įsakymu Nr. V-542 patvirtinta paslaugų kokybės vertinimo bei analizės procedūra „i.MAS naudotojų atsiliepimų vertinimas“, kuri apima periodinį įvertinimą žvaigždutėmis ir pagal naudotojų paliekamus komentarus bei numato tolimesnius veiksmus siekiant gerinti teikiamų i.MAS paslaugų kokybę.


Nuolat analizuoti gautus poreikius ir aktualius mokėtojų poreikius įtraukti į i.MAS modifikavimo aprašymą.

Valstybinės mokesčių inspekcijos (toliau VMI) viršininko 2020-12-22 įsakymu Nr. V-542 patvirtinta „i.MAS naudotojų atsiliepimų vertinimas“ procedūra, pagal kurią ketvirčiui pasibaigus, per 10 d. d. surenkami ir apibendrinami i.MAS naudotojų palikti komentarai bei pasiūlymai ir atitinkamai, po atliktų vertinimų aktualūs poreikiai įtraukiami į sistemos plėtros artimiausius darbus. Apibendrinus ir įvertinus mokesčių mokėtojų 2020 m. bei 2021 m. I – III ketvirčių pasiūlymus bei poreikius buvo įtraukta į plėtros darbus:-i.SAF ir i.VAZ indeksavimo sprendimų modifikavimas;-i.VAZ portalo modifikavimas;-galimybė i.MAS portale pasitikrinti Lietuvos mokesčių mokėtojų duomenis;-kryžminio sutikrinimo paslaugos modifikavimas;-maržos apmokestinamosios vertės / PVM apskaičiavimas preliminarioje FR0600 deklaracijoje;-e. sąskaitos išrašymas Šiaurės Airijos PVM mokėtojams;-galimybė kurti asmeninius sąskaitų faktūrų ruošinius tiek atstovo, tiek atstovaujamo asmens aplinkoje;-apmokestinamosios vertės ir PVM sumos bendros sumos PSFR apačioje rodymas;-Į preliminarią FR0564 automatinu būdu sukelti paslaugų vertes pagal pardavimo sąskaitas įtrauktas PVM15 kodu.


Atlikti pakeitimus / papildymus VMI teisės aktuose ir juose atnaujinti duomenų konfidencialumo klasifikavimo modelį.

Valstybinės mokesčių inspekcijos prie Lietuvos Respublikos finansų ministerijos viršininko 2020 m. birželio 3 d. įsakymu Nr. V-249 patvirtintas Informacijos klasifikavimo valstybinėje mokesčių inspekcijoje aprašas, kuriame atnaujintas duomenų konfidencialumo klasifikavimo modelis.


Koordinuoti Krizių valdymo ir civilinės saugos būklės įvertinimo, valstybės ir savivaldybių institucijų ir įstaigų, veiklos vykdytojų, kitų įstaigų ir ūkio subjektų pasirengimo krizėms ir ekstremaliosioms situacijoms vertinimo tvarkos aprašo parengimą, teikimą Vyriausybei ir priėmimą.


Koordinuoti Nacionalinio galimų pavojų ir ekstremaliųjų situacijų rizikos vertinimo tvarkos aprašo parengimą, teikimą Vyriausybei ir priėmimą


Iki 2017 m. pabaigos buvo patvirtinti ir pradėti įgyvendinti 9 projektai skirti inovacijų ir technologijų perdavimo centrų veiklai skatinti, o 2018 m. – 9 kompetencijos centrų veiklos skatinimo projektai. Pažymėtina, kad ne vėliau nei praėjus 2 metams po projekto sutarties pasirašymo projekto vykdytojai turės pateikti projekto tarpinę ataskaitą – atsižvelgiant į pasiektus rezultatus bus priimamas sprendimas dėl tolimesnio finansavimo projektui skyrimo / nutraukimo, taip užtikrinant rezultatyvų lėšų panaudojimą. Siekiant įvertinti ar priemonė įgyvendinta, laukiame kol vykdytojai ministerijai po 2 metų pateiks tarpines ataskaitas.

Įvertinus pateiktą CPVA ir ŠMSM informaciją nustatėme, kad kvietimo Nr. 1 projektų tarpiniai rezultatai  nebuvo ir nebus vertinami, todėl nuspręsta rekomendacijos stebėsena baigti, nurodant, kad rekomendacija įgyvendinta iš dalies.


Patvirtinti vertinimo kriterijus ir i.MAS projekto poveikio matavimo tvarką.

2020 m. patvirtinti i.MAS vertinimo kriterijai ir i.MAS poveikio matavimo tvarka (2019-12-31 įsakymas Nr. V-537, įsakymas V-339 2020-07-31), tačiau tvarkoje nustatyti i.MAS vertinimo kriterijai neapėmė visų projekto posistemių.  2023 m. nustatyti i.EKA poveikio vertinimo kriterijai ir jais papildytas i.MAS vertinimo kriterijų ir projekto poveikio matavimo tvarka, t. y. vertinimas apima visus i.MAS posistemius.


Parengti ir patvirtinti Vidaus reikalų ministerijos IT plėtros planą, apimantį visus ministerijos valdomus informacinius išteklius ir ĮKNR.

Įgyvendinant priemonę, Lietuvos Respublikos vidaus reikalų ministro 2019 m. gruodžio 18 d. įsakymu Nr.1V-1009, patvirtintas Lietuvos Respublikos vidaus reikalų ministrui pavestų valdymo sričių 2019–2025 metų informacinių technologijų strateginių plėtros krypčių aprašas ir Lietuvos Respublikos vidaus reikalų ministrui pavestų valdymo sričių 2019–2025 metų informacinių technologijų strateginių plėtros krypčių įgyvendinimo veiksmų planas. Priemonė įgyvendinta.


Atlikti, pasitelkiant išorinį nepriklausomą vykdytoją,  mokesčių mokėtojų (tikslinių grupių) paslaugų naudojamumo ir patogumo bei poreikių apklausą, dėl i.MAS paslaugų tobulinimo, naujų sukūrimo.

2022-02-28 Valstybinė mokesčių inspekcija pateikė atliktų apklausų rezultatus, kuriais remiantis: - 2020-01-24 iki 2020-02-25 pasitelkiant programą „Kurk Lietuvai“ projekto „Išmaniai visuomenei - išmanūs mokesčiai“ buvo atlikta viešoji konsultacija skirta įvertinti i.MAS posistemio i.SAF naudotojų pasitenkinimą šios sistemos elektroninių paslaugų kokybe, išsiaiškinti naudotojų identifikuotus trūkumus bei poreikius. - 2020-01-24 iki 2020-02-25 pasitelkiant programą „Kurk Lietuvai“ projekto „Išmaniai visuomenei - išmanūs mokesčiai“ atlikti išsamūs nuotolinių apskaitos paslaugų smulkiam verslui posistemio (toliau - i.APS) naudojamumo, naudotojų poreikių ir elgsenos tyrimai. Pagal gautus rezultatus inicijuoti i.APS posistemės paslaugų tobulinimai, tokie kaip sąskaitos faktūros perkėlimas iš i.SAF posistemės į bendrą i.MAS sistemą, supaprastintas sąskaitos faktūros anuliavimas bei sukurtas informacinio pobūdžio pranešimas i.APS naudotojams.- 2020 m. lapkričio mėn. buvo atlikta i.SAF posistemio apklausa siekiant identifikuoti tobulintinas sritis dėl spartesnio mokėtojų paslaugų teikimo. Atsižvelgiant į gautus rezultatus buvo atlikti i.SAF posistemio modifikavimo darbai susiję su mokėtojų teikiamų PVM sąskaitų faktūrų rinkmenų/registrų apdorojimu, tiksliu klaidų identifikavimu bei jų aprašymu atsižvelgiant į mokėtojų pageidavimus. Mokesčių mokėtojų i.VAZ paslaugų tobulinimo, naujų sukūrimo poreikis vertinamas remiantis „i.MAS naudotojų atsiliepimų vertinimas“ procedūra. Jeigu neigiami atsiliepimai nėra susiję su trikiais /vykdytais diegimais, o susiję su nepatogiu sistemos veikimu, paslaugų teikimu bei  kartojasi 2-3 ketvirčiuose gautuose atsiliepimuose, tuomet vertinamas paslaugų teikimas, inicijuojamas platesnis naudotojų nuomonės surinkimas, siekiant gerinti teikiamų i.MAS paslaugų kokybę.


Pagal gautus apklausos rezultatus inicijuoti i.MAS modifikavimą, parengiant kreipimąsi į FM.

Valstybinė mokesčių inspekcija informavo, kad 2020 m. planuojant investicijų lėšas, buvo įtrauktas 2021-2023 m. investicijų poreikis i.MAS (i.SAF, i.VAZ posistemių) modifikavimui, 2021 m. finansavimas gautas. 2021-10-11 sudaryta Išmaniosios mokesčių administravimo sistemos (i.SAF, i.VAZ posistemių) plėtros paslaugų viešojo pirkimo sutartis Nr. (1.10-04-2 E) 22-138. Sutartis galioja iki bus suteikta paslaugų už sutartyje numatytą maksimalią sutarties kainą, bet ne ilgiau negu iki 2023-12-20. 2021-10-12 pasirašytas įsakymas Nr. V-380 dėl projekto „Išmaniosios mokesčių administravimo sistemos (I.MAS) ir jos posistemių I.SAF ir I.VAZ plėtros“ vykdymo. Taip pat smulkesni i.MAS (i.SAF, i.VAZ ir i.APS posistemių) modifikavimai, siekiant posistemius pritaikyti klientų patogumui, atliekami ir pagal turimą (galiojančią nuo 2019 m. rugpjūčio mėn.) i.MAS priežiūros sutartį.